text: இந்த வாரம்..."கிரிக்கெட் ஸ்பெஷல்". செய்தி # 1 இந்திய கிரிக்கெட் அணி 28 வருடங்களுக்கு பின் உலக கோப்பையை வென்று விட்டது. ஒரு இந்தியனாக நமக்கு பெரும் மகிழ்ச்சி தரும் சம்பவம் இது. நாடே சந்தோஷ களிப்பில் கொண்டாடியது. நம்மால் மறக்க முடியாத, ஒரு அற்புதமான தருணம்...நமது இந்திய அணி உலக கோப்பையை வென்ற தருணம். உலககோப்பையை வென்ற பரிசுதொகை சுமார் 46 கோடி ருபாய் வழங்கப்பட்டது. அந்த தொகை, அணியில் உள்ள அனைத்து வீரர்கள்,பயிற்சியாளர்கள்,தேர்வுக்குழுவினர் என அனைவருக்கும் வழங்கப்பட்டது. இந்திய கிரிக்கெட் போர்டு (பி.சி.சி.ஐ.,) சார்பில், ஒவ்வொரு இந்திய வீரருக்கும் தலா ரூ. 1 கோடி பரிசு வழங்கப்பட்டது. தவிர, ஹுண்டாய் கார் நிறுவனம், அனைத்து வீரர்களுக்கும் தலா ஒரு கார் வழங்குகிறது.பயிற்சியாளர்களுக்கு தலா 50 லட்சமும், தேர்வுக்குழுவில் இருப்பவர்களுக்கு தலா 25 லட்சமும் பரிசுத்தொகையாக வழங்கப்பட்டதும் நியாயமே. இது நியாயமானதே. வெற்றி பெற்ற அணிக்கு, ஜனாதிபதி மாளிகையில் விருந்து வழங்கப்பட்டது. இந்திய பிரதமர் முதல் அனைவரின் பாராட்டு மழையில் நனைந்தது இந்திய அணி. ஆனால், உலககோப்பை பரிசுதொகை மற்றும் இந்திய கிரிக்கெட் கவுன்சில் தரும் பரிசுகள் தவிர , ஒவ்வொரு மாநிலமும்,வர்த்தக நிறுவனங்களும் கோடிகளை வீரர்களுக்கு வழங்குவது எதற்கு?? அதுவும், ஐ.பி.எல் போன்ற போட்டிகள், விளம்பரங்கள் மூலம் கோடிக்கணக்கில் ஏற்கனவே சம்பாதித்து கொண்டு இருக்கும் வீரர்களுக்கு இப்படி கோடிகளையும், பரிசுகளையும் தனிப்பட்ட முறையில் வழங்குவது தேவையா?? டில்லி முதல்வர் ஷீலா தீட்சித், கேப்டன் தோனிக்கு ரூ. 2 கோடியும், டில்லியை சேர்ந்த மற்ற நான்கு வீரர்கள் சேவக், விராத் கோஹ்லி, காம்பிர், ஆஷிஸ் நெஹ்ரா ஆகியோருக்கு தலா ரூ. 1 கோடி பரிசு அறிவித்துள்ளார். உத்தரகண்ட் அரசு சார்பில் சச்சின் மற்றும் தோனிக்கு, முசோரி பகுதியில் வீடு அல்லது ஒரு "பிளாட்' வழங்கப்படும் என அறிவிக்கப்பட்டுள்ளது. இதேபோல, கர்நாடக முதல்வர் எடியூரப்பாவும், பெங்களூரு வளர்ச்சி ஆணையம் சார்பில், அனைத்து இந்திய வீரர்களுக்கும், தலா ஒரு "பிளாட்' வீட்டுமனை வழங்கப்படும் என தெரிவித்துள்ளார். ராஞ்சி, "ஏர் இந்தியா' விமான நிறுவனத்தில் துணை மேனேஜராக இருந்த இந்திய அணியின் கேப்டன் தோனி, மேனேஜராக பதவி உயர்வு பெற்றுள்ளார். டில்லி, அமிர்தசரஸ் "ஏர் இந்தியா' அலுவலகத்தில் துணை மேனேஜராக இருந்த ரெய்னா, ஹர்பஜன் ஆகியோர் மேனேஜர்களாக பதவி உயர்வு பெறுகின்றனர். சண்டிகர் அலுவலகத்தில் மேனேஜராக இருந்த யுவராஜ் சிங், சீனியர் மேனேஜராக பதவி உயர்த்தப்பட்டுள்ளார். டோணி தலைமையிலான அணி உலகக் கோப்பையை வென்றதைத் தொடர்ந்து தற்போது டோணிக்கு ரூ. 1 கோடி மதிப்பிலான 2900 சதுர அடியில் அமைந்துள்ள பிரமாண்ட வீட்டை பரிசாக கொடுத்துள்ளது முன்னணி ரியல் எஸ்டேட் நிறுவனமான அமர்பாலி. அதேபோல இந்திய அணி உறுப்பினர்களுக்கு தலா ரூ. 55 லட்சம் மதிப்பிலான சொகுசு வீட்டைப் பரிசாக அளித்துள்ளது. இவை 1690 சதுர அடி பரப்பில் அமைந்துள்ளதாம். அத்தனை வீடுகளும் டெல்லி அருகே நோய்டாவில் இந்த நிறுவனம் அமைத்துள்ள நோய்டா ட்ரீம்வேலி பகுதியில் அமைந்துள்ளன. நமது தமிழக அரசும் மூன்று கோடி ருபாய் வழங்கி இருக்கிறது.முதல்வர் கருணாநிதி வெளியிட்ட அறிக்கையில் இதைத் தெரிவித்துள்ளார். மேலும் வெற்றிபெற்ற இந்திய அணியில் இடம்பெற்றிருந்த தமிழக வீரர் அஷ்வினுக்கு ரூ 1 கோடி சிறப்புப் பரிசாக வழங்கப்படும் என்றும் அவர் அறிவித்தார்.ஏப்ரல் 13-ம் தேதி நடைபெற உள்ள சட்டப் பேரவைத் தேர்தல் நடத்தை விதிகளை முன்னிட்டு பரிசுத் தொகை வழங்க தேர்தல் ஆணையத்தின் அனுமதியை அரசு கோரியுள்ளதாகவும் அவர் குறிப்பிட்டார். ஏற்கனவே கோடிஸ்வரர்களாக இருக்கும் கிரிக்கெட் வீரர்களுக்கு கோடிகள் எதற்கு?? இந்த அளவு பரிசு தொகை, டெல்லியில் நடைபெற்ற காமன்வெல்த் போட்டிகளில் பதக்கம் வென்ற வீரர்களுக்கு வழங்கப்பட்டதா?? கிரிக்கெட் வீரர்களை போன்ற, கவனிப்பும், மரியாதையும், கோடிகளும் ஏன் அவர்களுக்கு வழங்கப்படவில்லை?.அவர்களின் பெயர்கள் நம்மில் எத்தனை பேருக்கு தெரியும்?? நமது தேசிய விளையாட்டான ஹாக்கியின் கதையை கேட்டால் மனம் வெதும்பிவிடும். ஆசியகோப்பை போட்டிகளுக்கு விளையாட புறப்படும் முன், நமது ஹாக்கி வீரர்கள் அதை புறக்கணிப்பதாக அறிவித்தனர். காரணம், அவர்களுக்கு வர வேண்டிய தொகை வழங்கப்படவில்லை என்ற காரணத்தால்.அந்த தொகை.. சில ஆயிரங்களில் அடங்கும்.அதன்பின், இந்த விவகாரத்தில் மத்திய அரசு தலையிட்டு, தீர்த்து வைத்தது. இந்திய கபடி அணியில் இடம் பெற்று இருந்த வீரர்களின் சம்பளம்..வெறும் 25 ஆயிரம் ருபாய் மட்டுமே. கடந்த ஆண்டுகளில் நடந்த ஒலிம்பிக், காமன்வெல்த் போட்டிகளுக்கு, பல்வேறு பிரிவுகளில் தேர்வு செய்யப்பட்ட வீரர்களின் சம்பளமும் கிட்டத்தட்ட இந்த தொகைதான். எந்தவித பொருளாதார வளர்ச்சியும் இல்லாத கானா போன்ற ஆப்பிரிக்க நாடுகளுக்கு கூட கால்பந்து அணி இருக்கிறது. இத்தனை கோடி மக்கள் இருக்கும், நமது இந்திய நாட்டின் கால்பந்து அணியால் உலககோப்பைக்கு முன் நடத்தப்படும், தகுதி போட்டிகளில் கூட கலந்து கொள்ளும் திராணி இல்லாமல் இருப்பது எவ்வளவு பெரிய அசிங்கம்??? "கிரிக்கெட்டை தவிர வேறு எந்த விளையாட்டுக்கும் ஸ்பான்சர் செய்ய யாரும் முன்வரவில்லை" என்று சொல்கிறார் சென்னையை சேர்ந்த பைக் ரேஸ் வீரர் திரு.சரத்குமார். இங்கு கிரிக்கெட்டை தவிர வேறு எந்த விளையாட்டுக்கும் முக்கியத்துவம் வழங்கப்படுவது இல்லை. கிரிக்கெட் வீரர்கள் மட்டுமே கோடிக்கணக்கில் பணம் சம்பாதிக்க வேண்டியவர்கள். கிரிக்கெட் ஆட்டத்தின் வளர்ச்சி, மற்ற அனைத்து விளையாட்டுக்களையும் அழித்துவிட்டது என்கிற பரவலான கருத்து சரியானதே. எந்த விளையாட்டு வீரரும் பணத்திற்காக ஆடாமல், நாட்டிற்குதான் ஆடுவதாக சொல்லிகொள்வோம். ஆனால், கிரிக்கெட் வீரர்களுக்கு மட்டும் கோடிக்கணக்கில் சம்பாதிக்க வாய்ப்புகளை வழங்கிவிட்டு, மற்ற அனைத்து விளையாட்டு வீரர்களுக்கு ஆயிரங்களில் வழங்கினால், அந்த வீரர்களின் மனநிலை எப்படி இருக்கும்? இந்தியாவில், மற்ற விளையாட்டுகளில் பங்கேற்க இளைய தலைமுறையினர் எப்படி ஆர்வத்தோடு முன் வருவார்கள்?? எல்லாருக்கும் முன்னோடியாக, குஜராத் முதல்வர் நரேந்திர மோடி மட்டுமே உருப்படியான அறிவிப்பை வெளியிட்டு இருக்கிறார். "இந்திய அணி கோப்பை வென்றதன் மூலம், 121 கோடி மக்களின் கனவை நிறைவேறியுள்ளது. இந்த சாதனைக்கு உதவிய குஜராத்தின் யூசுப் பதான், முனாப் படேல் இருவருக்கும், ஒரு லட்ச ரூபாய் மதிப்புள்ள, மாநிலத்தின் உயர்ந்த விளையாட்டு விருது வழங்கப்படும்" என்று அறிவித்து இருக்கிறார் மோடி. சச்சினுக்கு பரத ரத்னா வழங்கப்பட வேண்டும் என்று கூறி இருக்கிறது. வெற்றி பெற்ற வீரர்களுக்கு விருதுகளை வழங்கி கவுரவியுங்கள்.நமது ஜனாதிபதி அவர்கள் செய்ததை போன்று, உரிய மரியாதை செய்யுங்கள். அதை விடுத்து, இன்னமும் நாற்பது சதவீதத்திற்கும் அதிகமான மக்கள் வறுமைகோட்டிற்கு கீழே வாழும் நமது நாட்டில், ஒரு குறிப்பிட்ட விளையாட்டின் தலையில் மட்டும் கோடிகளை கொட்டுவது என்ன நியாயம்?? நமது இந்திய அரசை, ரிலையன்ஸ் போன்ற கார்பொரேட் நிறுவனங்கள் நடத்துகின்றன என்று ஒரு முறை சொன்னார் அத்வானி. அதை போன்று,கிரிக்கெட் என்பது வர்த்தக நிறுவனங்களின் சூதாட்டமாகி போய்விட்டது. நாடு முழுவதும், மீடியா உதவியுடன் இத்தகைய மிகப்பெரிய உள்நாட்டு,பன்னாட்டு நிறுவனங்களால் கிரிக்கெட் மோகத்தில் கட்டிப்போடப்பட்டு விட்டது. கிரிக்கெட்டை தவிர,வேறு எந்த விளையாட்டு பற்றியும், அதன் அடிப்படைகள் மற்றும் விதிமுறைகள் பற்றியும் நமக்கு தெரியாமல் போனதற்கு நாமும் ஒரு முக்கிய காரணம். தவறு, நம் மீதும் இருக்கிறேதே. உலகின் இரண்டாவது அதிக மக்கள் தொகை கொண்ட நமது நாடு, ஒலிம்பிக் போன்ற போட்டிகளில் சீனா,ஜப்பான்,அமெரிக்கா போன்று பதக்கங்களை எப்போது வாங்கி குவிக்கபோகிறது?? நமது நாட்டில்,கிரிக்கெட்டை கொண்டாடுவது போல, இதர விளையாட்டுகளையும் நாம் மதிக்கும், வரவேற்கும் காலம் சாத்தியமா?? செய்தி # 2 லாகூருக்கு தனியாக பஸ் ஒன்று சமாதான புறா போன்று விடப்பட்ட கையோடு, கார்கில் பகுதிகளை ஆக்கிரமிப்பு செய்ய தீவிரவாத குழுக்களை அனுப்பியது பாகிஸ்தான். அதைபோன்ற ஒரு சம்பவம், நடைபெற்ற உலககோப்பை கிரிக்கெட் தொடரில் நடந்து இருக்கிறது. "இந்திய அணி சிறப்பாக ஆடியது. டோனி சிறந்த கூலான கேப்டன்" என்றெல்லாம் புகழ்ந்தார் அரையிறுதியில் தோற்ற அன்று, மொகாலியில் பேசிய பாகிஸ்தான் அணி தலைவர் ஷாஹித் அப்ரிடி. ஆனால், பாகிஸ்தானுக்கு அவர் திரும்பி சென்றதும், தோல்வியில் இருந்து பாகிஸ்தான் மக்கள் மற்றும் மீடியாவை திசை திருப்பும் வகையில் பேட்டி அளித்தார் அப்ரிடி. "பாகிஸ்தானியர்களுக்கு இருப்பதைப் போன்ற பெரிய மனது இந்தியர்களுக்குக் கிடையாது. என்னைப் பொறுத்தவரை, பாகிஸ்தானியர்களுக்கும், முஸ்லீம்களுக்கும் உள்ளதைப் போன்ற அகண்ட மனது, இந்தியர்களுக்குக் கிடையாது என்றுதான் சொல்வேன். கணிவான இதயம் இந்தியர்களுக்குக் கிடையாது. அல்லா எங்களுக்குக் கொடுத்துள்ளதைப் போன்ற சுத்தமான, கணிவான இதயம் நிச்சயம் இந்தியர்களுக்கு இல்லை என்றே நான் நினைக்கிறேன்". -என்று அவர் கூறினார். மும்பையில் அப்பாவி மக்களை கொன்று குவித்துவிட்டு, இன்னமும் மும்பையின் நிழலுலக தாதாவாக இருக்கும் தாவூத் இப்ராகிம், கனிவான மனம் படைத்தவரா? அவரை கராச்சியில் சகல வசதிகளோடு தங்க வைத்து இருப்பதும், பாகிஸ்தான் முன்னாள் காப்டன் ஜாவிட் மியான்டடின் சம்பந்தி அவர் என்பதும் அப்ரிடிக்கு தெரியாதா? அஜ்மல் கசாப், அகண்ட மனம் படைத்தவரா? காஷ்மீர் மாநில எல்லையில் நூற்றுக்கணக்கான பயங்கரவாத முகாம்கள் இயங்குவதும்,அங்கு நடைபெறும் அத்துமீறல்களும் அவர் கண்களில் தெரியவில்லையே. பாகிஸ்தானில், தர்க்காகளிலும் , தொழுகை நடத்தும் மசூதிகளிலும் தீவிரவாத தாக்குதல்கள் நடப்பது பாகிஸ்தானில் இன்று சகஜம் என்கிற உண்மை தெரியாதவரா அப்ரிடி. அதுவும், ஆப்கான் எல்லையில் உள்ள பெஷாவரை சேர்ந்த அப்ரிடிக்கு. "இந்திய மீடியாக்கள் மிகவும் பொறாமை பிடித்தவை, பாரபட்சத்துடன் கூடியவை. இவர்களுடன் ஒப்பிடிட்டால் பாகிஸ்தான் மீடியாக்கள் நூறு மடங்கு சிறந்தவை என்பது எனது கருத்து. இவர்களால்தான் இரு நாடுகளின் உறவுகளும் கூட சீர்கெட்டுப் போயுள்ளது" என்று கருத்து கூறி இருக்கிறார் அப்ரிடி. "பாகிஸ்தானை வென்று அந்த வெற்றியை, மும்பையில் பலியானவர்களுக்கு காணிக்கை ஆக்குவேன் என்று கெளதம் கம்பீர் கூறியதையும் நான் காட்டமாக கண்டிக்கிறேன். இதெல்லாம் அரசியல் பேச்சு. கம்பீர் இப்படிப் பேசியிருக்கக் கூடாது. அவரிடமிருந்து இதை நான் எதிர்பார்க்கவில்லை. மும்பையில் நடந்த தாக்குதலுக்கு நானோ, அல்லது பாகிஸ்தான் வீர்ர்களா காரணம்" என்று அப்ரிடி கூறிய கருத்து மட்டுமே நியாயம் என்றாலும், இந்தியா - பாகிஸ்தான் இடையே மீண்டும் பேச்சுவார்த்தைகள் நடைபெற்று வரும் வேளையில், அப்ரிடி இப்படி பேசியதும் வன்மையாக கண்டிக்கப்பட வேண்டிய அரசியல் பேச்சுதானே. "இந்தியா,பாகிஸ்தான் இடையே உள்ள பிரச்சினைகள் யாவும் பேச்சுவார்த்தைகள் மூலம் தீர்க்கப்பட கூடியவையே" என்று பாகிஸ்தான் பிரதமர் கிலானியே அறிவித்து இருக்கும் வேளையில், "அவர்களுடன் சேர்ந்து வாழ்வது என்பது நமக்கு மிக மிக கஷ்டமானது. அவர்களுடன் நீண்ட கால உறவையும் நம்மால் நிச்சயம் பேண முடியாது. இரு நாடுகளும் பேச்சுவார்த்தை நடத்துவதால் ஒரு பயனும் ஏற்படாது என்பது எனது கருத்து. கடந்த 60 ஆண்டுகளில் நட்பை வளர்ப்பதற்காகவும், உறவுகளை வலுப்படுத்துதவற்காகவும் எத்தனை முறை பேச்சுவார்த்தை நடந்துள்ளது. ஏதாவது பயன் இருந்ததா. இருக்காது. அவர்களுக்கு்ததான் நல்ல உள்ளம் இல்லையே" என்று அறிவித்து இருப்பது அப்ரிடியின் குறுகிய மனதை காட்டுகிறது. "இந்தியர்கள் குறுகிய மனசுக்காரர்களாக இருந்திருந்தால், இந்த அளவுக்கு இந்தியா வளர்ச்சி அடைந்திருக்காது. மேலும், இந்தியாவுக்கு அப்ரிதியும், அவரது அணியினரும் வந்திருந்தபோது, விளையாடியபோது இந்தியர்கள் இந்த அளவுக்கு அன்பு காட்டியிருக்க மாட்டார்கள்" என்று சரியான பதிலை அளித்து இருக்கிறார் ஹர்பஜன் சிங். இந்த விவகாரம் பெரியதானதும், "மீடியாக்கள் சிறிய விஷயங்களைக் கூட பெரிதாக்கி விடுகிறார்கள். இது வெட்கமாக உள்ளது. இந்திய, பாகிஸ்தான் உறவு மேம்பட வேண்டும் என்றுதான் நான் தொடர்ந்து விரும்பி வருகிறேன். சில நேரங்களில் அதுகுறித்துக் கூறும்போது ஏதாவது வேறு அர்த்தம் எடுத்துக் கொள்கிறார்கள். அப்படித்தான் இப்போது நான் பேசியதையும் தவறாக கூறி வி்ட்டனர்.இதுபோன்ற சிறிய விஷயங்களைப் பெரிதாக்கி இரு நாட்டு மக்களிடையே துவேஷத்தை வளர்த்து விட மீடியாக்கள் காரணமாக அமைந்து விடக் கூடாது" என்று 'சப்பைகட்டி' இருக்கிறார் அப்ரிடி. இந்தியர்களை பற்றி கேவலமாக பேசியது அவருக்கு சிறிய விஷயமாக தெரிகிறது போலும். (நன்றி..இனி,அடுத்த வாரம்) -இன்பா பன்ச் வெச்சா இட்லி தாண்டா Rated PG - for Pseudo-DK, DMK, Liberals, Marxists.... Sunday, April 10, 2011 இந்த வாரம்..."கிரிக்கெட் ஸ்பெஷல்".


source: CulturaX

text: வழிதவறி வந்த புள்ளிமான் மீட்பு- Dinamani வழிதவறி வந்த புள்ளிமான் மீட்பு வனப்பகுதியில் இருந்து வழி தவறி வந்த புள்ளிமான் திங்கள்கிழமை மீட்கப்பட்டு மீண்டும் வனப்பகுதியில் விடப்பட்டது. மீஞ்சூா் அருகே காட்டூா் கிராமத்தில் இருக்கும் பக்கிங்ஹாம் கால்வாய் அருகில் தனியாருக்குச் சொந்தமான இறால் பண்ணைகள் செயல்பட்டு வருகின்றன. இங்கு வனப் பகுதியில் இருந்து புள்ளிமான் ஒன்று வழிதவறி வந்துள்ளது. புள்ளிமானைக் கண்ட நாய்கள் அதைத் துரத்த முயன்றன. இதையடுத்து, இறால் பண்ணையில் இருந்த ஊழியா்கள் புள்ளிமானை மீட்டு, கும்மிடிப்பூண்டியில் உள்ள வனத்துறை அலுவலகத்துக்கு தகவல் அளித்தனா். தொடா்ந்து, அங்கு வந்த வனத் துறையினா், மானை அவா்களிடம் இருந்து மீட்டு, காட்டூா் கால்நடை மருத்துவமனைக்குக் கொண்டு சென்று சிகிச்சை அளித்தனா். இதைத்தொடா்ந்து, வனத்துறையினா், பழவேற்காடு அருகே உள்ள தோணிரவு வனப்பகுதியில் மானை கொண்டு சென்று விட்டனா்.


என்னம்மா ,,நீங்களுமா ?


சிலர் நடிகர்களுக்காக படம் எடுப்பார்கள். அதில் வெறும் பஞ்ச் டயலாக் மட்டுமே இருக்கும்.கதை என்ற ஒன்று இருக்கவே இருக்காது. படத்தில் எங்கு தேடினாலும் கிடைக்காது.


source: fineweb

text: இங்கு ஆல்கஹாலை ஆண்கள் குடித்தால், அது ஆண்களின் ஆண்மையை எப்படி பாதிக்கும் என்பது குறித்தே சில உண்மைகள் கொடுக்கப்பட்டுள்ளன. ஆல்கஹால் என்பது ஓர் மன அழுத்த பானமாகும். இதில் உள்ள ஏராளமான உட்பொருட்கள் உடலை நஞ்சடையச் செய்கின்றன. குறிப்பாக ஆல்கஹால் உடலில் உள்ள சுரப்பிகளையும் பாதிப்பதோடு, ஆண் ஹார்மோனான டெஸ்டோஸ்டிரோன் அளவையும் பாதிக்கிறது. மேலும் ஆல்கஹால் உடலின் பல்வேறு இயக்கங்களைத் தாமதப்படுத்தும். சொல்லப்போனால், உடலின் பல செயல்களைத் தடையை உண்டாக்கும். இப்போது ஆல்கஹாலை ஆண்கள் குடித்தால், அது ஆண்களின் ஆண்மையை எப்படி பாதிக்கும் என்பதை தொடர்ந்து படித்து தெரிந்து கொள்ளுங்கள். உண்மை #1 ஆண்கள் ஆல்கஹாலைப் பருகினால், அது அவர்களின் பாலியல் இயக்கத்தைப் பாதிப்பதற்கு காரணம், ஆல்கஹால் டெஸ்டோஸ்டிரோன் அளவில் சரிவை ஏற்படுத்துவதால் தான். உண்மை #2 எப்போதாவது ஒரு பெக் அடித்தால் டெஸ்டோஸ்டிரோன் அளவு பாதிக்கப்படாது, ஒரே நேரத்தில் அளவுக்கு அதிகமாக குடித்தால் தான், டெஸ்டோஸ்டிரோனின் அளவில் பெரிய சரிவு ஏற்படும். உண்மை #3 யார் ஒருவர் வாரத்திற்கு 3 முறைக்கு மேல் குடிக்கிறார்களோ, அவர்களது டெஸ்டோஸ்டிரோன் அளவு மோசமாக பாதிக்கப்படும். இதனால் உறவில் ஈடுபடும் போது விறைப்புத்தன்மை பிரச்சனையால் பெரிதும் அவஸ்தைப்படக்கூடும். உண்மை #4 பொதுவாக மது அருந்திய பின், உடல் ரிலாக்ஸானது போல் உணர்வோம். ஏனெனில் குடித்த பின் மூளை பீட்டா-ஓபியோய்ட் எண்டோர்பின்களை வெளியிடும். இருந்தாலும் அவை டெஸ்டோஸ்டிரோன் கூட்டுச்சேர்க்கையை பாதிக்கும். உண்மை #5 ஆல்கஹால் இனப்பெருக்க பகுதியில் உள்ள குறிப்பிட்ட செல்கள் மற்றும் திசுக்களைப் பாதிக்கிறது. இதோடு, டெஸ்டோஸ்டிரோன் அணுக்களையும் பாதிக்கிறது. உண்மை #6 ஆனால் எதையும் அளவாக எடுத்தால், அதனால் நன்மை தான் விளையும் என்பதை மறவாதீர்கள். அப்படித் தான் ஆல்கஹாலை அளவாகக் குடித்தால், டெஸ்டோஸ்டிரோன் அளவு தற்காலிகமாக அதிகரித்து, உறவில் சிறப்பாக ஈடுபட உதவும். எனவே காதல் வாழ்க்கை சிறக்க முடிந்தளவு மதுவைத் தவிர்த்திடுங்கள். இல்லாவிட்டால் எப்போதாவது 1 பெக் மட்டும் குடியுங்கள்.


source: wikipedia

text: மே நாள் அல்லது மே தினம் எனப்படும் உலகத் தொழிலாளர் தினம் ஆண்டுதோறும் மே முதலாம் திகதி (மே 1) உலக அளவில் கொண்டாடப்படுவதாகும். மே தின வரலாறு தொழிலாளர் போராட்டம் 18 ஆம் நூற்றாண்டின் இறுதியிலும் - 19 ஆம் நூற்றாண்டின் ஆரம்பத்திலும் வேகமாக வளர்ச்சியடைந்த நாடுகளில் தொழிலாளிகள் பலரும் நாளொன்றுக்கு 12 முதல் 18 மணி நேரக் கட்டாய வேலை செய்ய நிர்ப்பந்திக்கப்பட்டனர். இதற்கெதிரான குரல்களும் பல்வேறு நாடுகளில் ஆங்காங்கே எழத் துவங்கியது. இதில் குறிப்பிடத்தக்கது இங்கிலாந்தில் தோன்றிய சாசன இயக்கம் (chartists) ஆகும். சாசன இயக்கம் 6 முக்கிய கோரிக்கைகளை முன்வைத்து தொடர் இயக்கங்களை நடத்தியது. அதில் குறிப்பிடத்தக்கது 10 மணி நேர வேலை கோரிக்கையாகும். பிரான்சில் தொழிலாளர் இயக்கம் 1830களில் பிரான்சில் நெசவுத் தொழிலில் ஈடுபட்டிருந்த தொழிலாளிகள் தினமும் கட்டாயமாக 15 மணி நேரம் உழைக்க வேண்டி இருந்தனர். இதை எதிர்த்து அவர்கள் பெரும் வேலை நிறுத்தப் போராட்டத்தை நடத்தினர். 1834இல் ஜனநாயகம் அல்லது மரணம் என்ற கோஷத்தை முன்வைத்து பெரும் கிளர்ச்சியில் ஈடுபட்டனர். இவையனைத்தும் தோல்வியில் முடிவடைந்தன. ஆஸ்திரேலியாவில் தொழிலாளர் இயக்கம் ஆஸ்திரேலியாவில் மெல்பேர்னில் கட்டிடத் தொழிலில் ஈடுபட்டிருந்த தொழிலாளிகள் உலகிலேயே முதன் முதலாக 8 மணி நேர வேலை கோரிக்கையை முன்வைத்து 1856இல் வேலை நிறுத்தத்தில் ஈடுபட்டு, வெற்றியும் பெற்றனர். இது தொழிலாளி வர்க்க போராட்டத்தின் மைல் கல்லாக அமைந்தது. ரஷ்யாவில் மே தினம் சார் மன்னரின் ஆட்சியின் கீழ் ரஷ்யத் தொழிலாளிகள் பெரும் துன்பங்களுக்கு ஆளானார்கள். இங்கும் 1895 - 1899க்கு இடைப்பட்ட காலத்தில் நூற்றுக்கணக்கான வேலை நிறுத்தங்கள் நடைபெற்றன. 1896 ஏப்ரல் மாதத்தில் லெனின் மே தினத்திற்காக எழுதிய சிறு பிரசுரத்தில், ரஷ்யத் தொழிலாளிகளின் நிலைமை குறித்து விரிவாக அலசியதோடு, ரஷ்யத் தொழிலாளர்களின் பொருளாதார போராட்டம் - அரசியல் போராட்டமாக எழுச்சிக் கொள்ள வேண்டும் என்பதையும் வலியுறுத்தினர். தொழிலாளிகளின் 8 மணி நேர வேலைக்கான போராட்டங்களே ரஷ்யப் புரட்சிக்கு வித்திட்டது என்பது குறிப்பிடத்தக்கது. அமெரிக்காவில் அமெரிக்காவில் 1832இல் பொஸ்டனில் கப்பலில் பணியாற்றிய தச்சுத் தொழிலாளர்கள் 10 மணி நேர வேலை கோரிக்கையை முன்வைத்து வேலை நிறுத்தம் செய்தனர். அதே போல், 1835இல் பிலடெல்பியாவிலும், பென்சில்வேனியாவிலும் இதே கோரிக்கையை முன்வைத்து இயக்கம் நடத்தப்பட்டது. பென்சில்வேனியாவில் நிலக்கரிச் சுரங்கத் தொழிலாளர்களும், இரயில்வே தொழிலாளர்களும் குறைவான வேலை நேரத்தை வலியுறுத்தி 1877இல் வேலை நிறுத்தத்தில் ஈடுபட்டனர். இதைத் தொடர்ந்து அமெரிக்காவின் பல்வேறு மாநிலங்களில் உள்ள தொழிலாளர் இயக்கங்களை இணைத்து “அமெரிக்க தொழிலாளர் கூட்டமைப்பு” என்ற இயக்கம் உருவாக்கப்பட்டது. இவ்வியக்கம் 8 மணி நேர வேலை கோரிக்கையை முன்வைத்து தொடர்ந்து இயக்கங்களை நடத்தியது. அத்தோடு மே 1, 1886 அன்று நாடு தழுவிய வேலை நிறுத்தத்திற்கு அறைகூவல் விடுத்தது. இவ்வியக்கமே மே தினம் பிறப்பதற்கு காரணமாகவும் அமைந்தது. தொழில் நகரங்களான நியூயார்க், சிகாகோ, பிலடெல்பியா, மில்விக்கி, சின்சினாட்டி, பால்டிமோர் என அமெரிக்கா முழுவதும் 3,50,000 தொழிலாளர்கள் பங்கேற்ற மாபெரும் வேலை நிறுத்தம் துவங்கியது. இவ்வேலை நிறுத்தத்தில் 1200க்கும் மேற்பட்ட நிறுவனங்களில் உள்ள தொழிலாளர்கள் பங்கெடுத்துக் கொண்டனர். தொழிலாளர்களின் எழுச்சிமிக்க வேலை நிறுத்தத்தினால், அமெரிக்க பெரு நிறுவனங்கள் மூடப்பட்டன. இரயில் போக்குவரத்து நடைபெறவில்லை. வேலை நிறுத்தத்தில் பங்கேற்ற தொழிலாளர் ஊர்வலங்கள் அமெரிக்காவை உலுக்கியது. மிச்சிகனில் மட்டும் 40,000 தொழிலாளர்களும், சிக்காகோவில் 70 ஆயிரத்திற்கும் மேற்பட்ட தொழிலாளர்களும் கலந்து கொண்டனர். சிக்காகோ பேரெழுச்சி மே 3, 1886 அன்று “மெக்கார்மிக் ஹார் வஸ்டிங் மெஷின் நிறுவனத்தின்” வாயிலில் 3000-க்கும் மேற்பட்ட தொழிலாளர்கள் அணி திரண்டு கண்டனக் கூட்டத்தை நடத்தினர். இங்கு இடம்பெற்ற கலவரத்தில் 4 தொழிலாளர்கள் காவற்துறையினரின் துப்பாக்கிச் சூட்டிற்குப் பலியாயினர். இச்சம்பவத்தை கண்டிக்கும் வகையில் ஹேமார்க்கெட் சதுக்கத்தில் மே 4 அன்று மாபெரும் கண்டன கூட்டம் ஒன்றை நடத்தினர் தொழிலாளர்கள். 2500 தொழிலாளர்கள் கலந்து கொண்ட கண்டனக் கூட்டம் அமைதியான முறையில் நடைபெற்றது. இந்நேரத்தில் காவல்துறையினர் அனைவரையும் கலைந்து செல்லுமாறு கூறினர். இவ்வேளையில் திடீரென்று கூட்டத்தில் வெடிகுண்டு வீசப்பட்டதில் அந்த இடத்திலேயே ஒரு காவல்துறையினர் பலியானார். பின்னர் போலீசார் கூட்டத்தினர் மீது துப்பாக்கிச் சூடு நடத்தித் தொழிலாளரைத் தாக்கினர். அத்துடன் தொழிலாளர் தலைவர்களை கைது செய்து வழக்குத் தொடுத்தனர். இந்த வழக்கு ஜூன் 21, 1886 அன்று துவங்கியது. 7 பேருக்கு தூக்குத் தண்டனை வழங்கப்பட்டது. இந்நிகழ்வு ஹேமார்க்கெட் படுகொலை என அழைக்கப்படுகிறது. இந்த நிகழ்வினை ஒட்டி அந்த ஹேமார்க்கெட் சதுக்கத்தில் நினைவுச் சின்னம் உருவாக்கப்பட்டுள்ளது. அமெரிக்காவின் கறுப்பு தினம் நவம்பர் 11, 1887 அன்று தொழிலாளர் தலைவர்கள் ஆகஸ்ட் ஸ்பைஸ், ஆல்பேர்ட் பார்சன்ஸ், அடொல்ஃப் ஃபிஷர், ஜோர்ஜ் ஏங்கல் ஆகியோர் தூக்கிலிடப்பட்டனர். நவம்பர் 13, 1887 அன்று நடைபெற்ற இறுதி ஊர்வலத்தில் அமெரிக்க தேசமே அணி திரண்டது. நாடு முழுவதும் 5 லட்சம் பேர் இவர்களது இறுதி ஊர்வலத்தில் கலந்து கொண்டதோடு, அமெரிக்கா முழுவதும் கறுப்பு தினமாக அனுசரிக்கப்பட்டது. அமெரிக்க தொழிலாளர்களின் 8 மணி நேர வேலைக்கான போராட்டமும், சிகாகோ தியாகிகளின் தியாகமும்தான் இன்றைக்கு மே தினமாக - உழைப்பவர் தினமாக கொண்டாடப்படுகிறது. அனைத்து நாடுகளிலும் மே தினம் 1889 ஜூலை 14 அன்று பாரீசில் சோசலிசத் தொழிலாளர்களின் ‘’சர்வதேச தொழிலாளர் பாராளுமன்றம்’’ கூடியது. 18 நாடுகளில் இருந்து 400 பிரதிநிதிகள் இக்கூட்டத்தில் பங்கேற்றனர். பிரெட்ரிக் ஏங்கெல்ஸ் உட்பட பலர் கலந்துகொண்ட இக்கூட்டத்தில் கார்ல் மார்க்ஸ் வலியுறுத்திய 8 மணி நேர போராட்டத்தை முன்னெடுத்துச் செல்வது என்றும், சிக்காகோ சதியை இம்மாநாடு கடுமையாக கண்டித்ததோடு, 1890 மே 1 அன்று அனைத்துலக அளவில் தொழிலாளர்கள் இயக்கங்களை நடத்திட வேண்டும் என்றும் அறைகூவல் விடப்பட்டது. இந்த அறைகூவலே மே முதல் நாளை, சர்வதேச தொழிலாளர் தினமாக, மே தினமாக அனுசரிக்க வழிவகுத்தது. இந்தியாவில் மே தினம் இந்தியாவில் சென்னை மாநகரில் 1923-ஆம் ஆண்டில் மெரீனா கடற்கரை மற்றும் திருவான்மியூர் பகுதிகளில் முதன்முதலில் தொழிலாளர் தினம் கொண்டாடப்பட்டது. பொதுவுடைமைவாதியும், தலைசிறந்த சீர்திருத்தவாதியுமான ம. சிங்காரவேலர் தலைமையில் சென்னை உயர்நீதிமன்றம் அருகே உள்ள மெரினா கடற்கரையில், இந்தியாவின் முதல் தொழிலாளர் தினம் கொண்டாடப்பட்டது. திருவான்மியூர் கூட்டத்தில், சுப்பிரமணிய சிவா மற்றும் எம்.பி.எஸ்.வேலாயுதம் தலைமையில் இந்தியாவின் முதல் மே தினம் கொண்டாடப்பட்டது. மே தினச் நினைவுச் சின்னங்கள் fearless girl statue,america அமெரிக்க ஐக்கிய நாடுகள் spirit of solidarity statue, america அமெரிக்க ஐக்கிய நாடுகள் haymarket tragety statue, amarica அமெரிக்க ஐக்கிய நாடுகள் உசாத்துணை மே தினம் நூற்றண்டு வரலாறு, சோவியத் வெளியீடு, மாஸ்கோ, 1990 - சாசன இயக்கம், உலகின் முதல் தொழிலாளர் இயக்கம், என். ராமகிருஷ்ணன். சென்னை தொழிலாளர் சங்கம், 60வது ஆண்டு மலர். வெளி இணைப்புகள் Annual listing of May Day events around the world May Day classroom resources May Day in Cuba, a Retrospective Photos by Bill Hackwell, Havana Times Apr 27 2009 Pretanic World Holiday Traditions from England, Scotland, Wales and Ireland that may pre-date the Christian Era "Children Maypole Dancing - Archive Footage" English Heathenism - Roots of May Day in English heathenism. May Day history at The Holiday Spot Mayday in Berlin The history of May Day - Radio France Internationale in English Round-up of 2009 May Day marches - Radio France Internationale in English Website with information on modern Hawaiian Lei Day celebration with information on the lei as a traditional Hawaiian cultural art Website on modern Lei Day and May Day celebrations in Hawai`i ‘Fearless Girl’ Statue to Stay in Financial District (for Now) ‘ The Haymarket Square Riot and Aftermath The Spirit of Solidarity, which was dedicated in 2007 Emma Miller – Mother of the Australian Labor Party Triumph of Labour Physical Labour Stock Photos and Images தொழிலாளர் உரிமைகள் மே நாள் சர்வதேச தொழிலாளர் தினம் மே சிறப்பு நாட்கள் பொதுவுடைமை


text: பொதுவாக நாம் அனைவரும் சாப்பாட்டில் கறிவேப்பிலை இருந்தால் அதை எடுத்து ஒரமாக போடுவது தான் வழக்கம். ஆனால் அதில் எவ்வளவு மருத்துவ குணங்களும் நன்மைகளும் உள்ளது தெரியுமா? அதை இப்போது பார்க்கலாம். மருத்துவ குணங்கள்:- புற்றுநோயை ஆரம்பத்திலே அழிக்கும் ஆற்றல் கொண்டது என ஆராய்ச்சியாளர்கள் கூறி உள்ளனர். இது சிறந்த ஆண்டி ஆக்ஸிடெண்டாக செயல்பட்டு இருதய நோயினை குறைக்கும் ஆற்றல் கொண்டது. கறிவேப்பிலையை பொடியாக்கி தேங்காய் எண்ணெயில் கலந்து தலைக்கு தேய்த்து வர உடலில் உள்ள சூடு நீங்கும். பரம்பரையாக வரும் முடி நரைத்தலை தடுக்கலாம். கண் பார்வை குறைவு ஏற்படாது. கறிவேப்பிலையை அடிக்கடி உணவில் சேர்த்து வந்தால் இருதயம், நுரையீரல், இரத்தம் சம்பந்தப்பட்ட நோய்கள் வராது. கடுகு மற்றும் கறிவேப்பிலை கலந்த கலவை நமது திசுக்களை அழிவிலிருந்து பாதுகாக்கிறது. தினமும் வெறும் வயிற்றில் கறிவேப்பிலையை மென்று சாப்பிடுவதன் மூலம் சர்க்கரையின் அளவை குறைக்கலாம். இரத்தத்தில் உள்ள கொழுப்பை குறைக்க இது பயன்படுகிறது. குரலை இனிமையாக்கவும், ஞாபக சக்தியை பெருக்கவும் கறிவேப்பிலை பயன்படுகிறது. இவ்வளவு மருத்துவ குணம் கொண்ட கறிவேப்பிலையை ஒதுக்கி வைக்காமல் இனிமேலாவது சாப்பிட்டு மேற்கண்ட நோய் வராமல் காப்போம்.


முட்டாள் தமிழரிற்கான பதிவு! நுண் கடன் நிதி நிறுவனங்கள் வடக்கு கிழக்கை இலக்கு வைப்பது ஏன் ??? _ SLT News _ JVP News _ Tamilwin News


சங்பரிவார் அமைப்பினரின் பித்தலாட்டம் அம்பலம்! ( Nellai Eruvadi - News ) சங்பரிவார் அமைப்பினரின் பித்தலாட்டம் அம்பலம்! Posted by Haja Mohideen (Hajas) on 12/11/2014 6:40:40 AM Jailani Bin Mohamed https://www.facebook.com/photo.php?fbid=777991185607453 ஆக்ராவில் 57 முஸ்லிம் குடும்பங்கள் இந்து மதத்தினருக்கு மாறினார்களா? சங்பரிவார் அமைப்பினரின் பித்தலாட்டம் அம்பலம்! ஆக்ராவில் 57 முஸ்லிம் குடும்பத்தினர் இந்து மதத்தை தழுவினர் என்று நேற்று பரபரப்பாக தேசிய ஊடகங்கள் செய்திகள் வெளியிட்டன. தர்ம ஜாக்ரான் மஞ்ச் மற்றும் பஜ்ரங் தளம் ஆகிய சங் அமைப்புகள் நடத்திய நிகழ்வில் இந்த முஸ்லிம் குடும்பத்தினர் இந;து மதத்தைத் தாமே முன்வந்து இந்து மதத்தைத் தழுவியதாக இந்த செய்திகள் வெளியாகின. இந்த செய்தி தவறானது என்றும் தாங்கள் முஸ்லிம்களாகவே வாழ்வதாக இந்த 57 குடும்பத்தினரும் அளித்துள்ள பேட்டி இந்துஸ்தான் டைம்ஸ் டைம்ஸ் ஆப் இந்திய முதலிய செய்தித்தாள்களில் இன்று செய்திகள் வெளியியாகியுள்ளன. ரேசன் அட்டை வாங்கி தருகிறோம் என்றும் ஆதார் அட்டை வாங்கித் தருகிறோம் என்று காவிகள் தங்களை அந்த நிகழ்விற்கு அழைத்துச் சென்றதாக அவர்கள் தெரிவித்துள்ளனர். தாங்கள் தொடர்ந்து முஸ்லிம்களாகவே இருப்பதாகவும் கட்டாயப்படுத்தி தங்களை இந்த நிகழ்விற்கு காவிகள் அழைத்துச் சென்றதாக குப்பை சேகரித்து வாழ்க்கை நடத்தும் இந்த ஏழை முஸ்லிம்கள் தெரிவித்துள்ளனர். பொய்மையை மூலதனமாக கொண்டு செயல்படும் சங்பரிவாரின் இந்த பொய் பித்தலாட்டம் ஆச்சரியப்படக் கூடியது இல்லை. முஸ்லிம்களும் கிறிஸ்த்தவர்களும் பண ஆசை காட்டி மதமாற்றம் செய்து வருகின்றனர் என்று பேசி வரும் சங்பரிவாரின் திருக்த்தாளம் ஆக்ராவில் அம்பலமாகியுள்ளது. ஏழை முஸ்லிம்களை ஏமாற்ற அது எடுத்த முயற்சி பிசுபிசுத்துள்ளது. இந்த நிகழ்வு குறித்த நேரடி தகவல்களை வரும் வாரம் வெளியாகும் மக்கள் உரிமையில் விரிவாக பார்ப்போம். இந்துஸ்தான் டைம்ஸ் நாளிதழில் இது குறித்து வெளிவந்துள்ள செய்தியை இங்கே பகர்கின்றேன். ஏனைய ஊடகங்களின் செய்திகள் அடுத்தடுத்த பதிவில் Hemendra Chaturvedi, Hindustan Times Agra, December 09, 2014 First Published: 20:12 IST(9/12/2014) | Last Updated: 10:10 IST(10/12/2014) (With inputs from Haidar Naqvi in Kanpur) http://www.hindustantimes.com/india-news/day-after-homecoming-muslim-families-deny-embracing-hinduism/article1-1294852.aspx Page Hits: 1145


விருதுக்கு நன்றி சிங்ககுட்டி!


கொரோனா அறிகுறி இருக்கா? ரேஸ்கோர்சில் கணக்கெடுப்பு | Dinamalar Added : ஜூலை 24, 2020 01:01 கோவை;ரேஸ்கோர்ஸ் பகுதியில், கொரோனா அறிகுறி யாருக்கேனும் உள்ளதா, வெளியூரிலிருந்து யாரேனும் வந்து தங்கி உள்ளனரா என வீடு, வீடாக கணக்கெடுக்கும் பணி நடந்தது. கோவையில் கொரோனா தொற்று வேகமாக பரவி வரும் வேளையில், அதை தடுக்க, மாவட்ட சுகாதாரத்துறை மற்றும் மாநகராட்சி சார்பில், பல்வேறு நடவடிக்கைகள் மேற்கொள்ளப்படுகின்றன. ரேஸ்கோர்சிலுள்ள குடியிருப்பு பகுதிகளில், அன்றாடம் கிருமிநாசினி தெளிக்கப்படுகிறது. அதோடு மதிய நேரத்தில் வீடு, வீடாக துாய்மைப்பணியாளர்கள் ஆய்வுப்பணி மேற்கொள்கின்றனர்.காய்ச்சல், இருமல், மூச்சுத்திணறல் உள்ளதா, வெளியூரிலிருந்து யாரேனும் வந்துள்ளனரா என்று விசாரிக்கின்றனர். இந்த தகவல்களுடன், மொபைல் போன் எண், வீட்டுமுகவரி, பணியிட விபரம் உள்ளிட்ட தகவல்களையும் பதிவு செய்து கொள்கின்றனர்.மாநகராட்சி துாய்மைப்பணியாளர்கள் கூறுகையில், 'காய்ச்சல், சளி, மூச்சுவாங்குதல், உள்ளிட்ட கொரோனா நோய் அறிகுறி இருப்பவர்கள் மட்டுமல்லாமல், நீரிழிவு, ரத்தஅழுத்தம், சிறுநீரக பாதிப்பு இருப்பவர்கள் குறித்த தகவல்களையும், பதிவு செய்கிறோம். இந்த விபரங்களின் அடிப்படையில், மாநகராட்சி சுகாதாரத்துறையினர், கொரோனா பரிசோதனை நடத்துவதா அல்லது சிகிச்சை அளிப்பதா என முடிவு செய்வர்' என்றனர்.


9d5 வவுனியாவில் கொரோனோ வைரஸ் தொற்று தொடர்பான இரத்த மாதிரிகள் சேகரிக்கும் செயற்பாடு பிராந்திய சுகாதாரசேவைகள் பணிமனை மற்றும் சுகாதார வைத்திய அலுவலகத்தால் இன்று முன்னெடுக்கப்பட்டது. கொரோனோ வைரஸ் தாக்கம் நாட்டில் அதிகரித்துவரும் நிலையில் அதனை கட்டுப்படுத்தும் விதமாக பல்வேறு நடவடிக்கைகள் அரசினால் முன்னெடுக்கப்பட்டு வருகின்றது. அந்த வகையில் யாழ்ப்பாணம் மற்றும் வேறு பகுதிகளில் தொடர்புகளை கொண்டிருந்த வவுனியாவை சேர்ந்தவர்களிற்கு கொரோனோ வைரஸ் தாக்கம் இருக்கின்றதா என சோதனை செய்வதற்கான இரத்த மாதிரிகள் சேர்க்கும் நடவடிக்கைகள் இன்று முன்னெடுக்கப்பட்டது. வவுனியாவின் குழுமாட்டுசந்திபகுதி மற்றும் ஓமந்தை, புளியங்குளம் ஆகிய இடங்களில் உள்ள சந்தேகத்திற்கிடமானவர்களிடமே குறித்த இரத்த மாதிரிகள் சேர்ககப்பட்டுள்ளதுடன் அவை மேலதிக பரிசோதனைக்காக யாழ்.பல்கலைகழகத்திற்கு அனுப்பிவைக்கப்பட்டு பரிசோதனைகள் மேற்கொள்ளப்படவுள்ளமை குறிப்பிடதக்கது.


text: நாட்டில் ஏற்பட்டுள்ள வறட்சியான காலநிலை மாறி மழை வரவேண்டும் என்று பிரதி அமைச்சர் உட்பட மக்கள் அனைவரும் ஒரு புதுவிதமான வழிபாட்டில் ஈடுபட்டுள்ளனர். பிரதி அமைச்சர் பாலித தெவரபெரும தாளம் போட மக்கள் அதற்கு ஏற்றால் போல நடனமாடி உள்ளனர். மழைவேண்டி உலகெங்கும் பல சடங்கு சம்பிரதாயங்கள் செய்வதை காணலாம், இது பலரையும் வியப்பில் ஆழ்த்துவதோடு, ஆச்சரியத்தையும் கோபத்தையும் ஏற்படுத்தும் வழக்கங்கள் கூட காணப்படுகின்றன. அந்த வகையில் இலங்கையில் நாட்டில் அண்மை காலமாக வறட்சி நிலவி கொண்டு வருகின்றமையினால் மக்கள் குடிநீருக்கு கூட தண்ணீரின்றி பல்வேறு பிரச்சினைகளுக்கு முகங்கொடுத்து வருகின்றனர். அனுராதபுரம் மாவட்டத்தில் அதிக வறட்சி நிலவிக் கொண்டு இருக்கின்றது. அந்த வகையில்,Dalukaha மற்றும் Pollebadda பகுதியை சேர்ந்த மக்கள் மழை வரவேண்டும் என்பதற்காக நேற்றிரவு(01) பிரார்த்தனை மற்றும் நாட்டிய நிகழ்வுகளில் ஈடுப்பட்டுள்ளனர். இந்த நிகழ்வின் பிரதம விருந்தினராக உள்ளக அலுவல்கள், வடமேல் அபிவிருத்தி மற்றும் கலாச்சார அலுவல்கள் பிரதி அமைச்சர் பாலித தெவரப்பெரும கலந்துக் கொண்டுள்ளார். குறித்த நிகழ்வில் கலந்துக் கொண்ட பாலித தோட்ட மக்களுடன் இணைந்து தனது இசை கலைகளை வெளிப்படுத்தி தவுலாவை என்ற வாத்திய கருவியை வாசித்துள்ளார். இவர் வாத்தியங்களை தாளம் போடுவதும் மக்கள் ஆடுவதுமாக மிக சிறப்பாக இந்த சடங்குகள் நடைபெற்றதை காணக்கூடியதாக உள்ளது.


text: கிடை வரிசை (தனிம அட்டவணை) கிடை வரிசை என்பது தனிமங்களின் அட்டவணையில் இடமிருந்து வலமாகச் செல்லும் கிடைவரிசைத் தனிமங்கள் ஆகும். அணுவெண்கள் கூடக் கூட அவை இடமிருந்து வலமாக அடுக்கப்படுகின்றது. தனிமங்களின் அட்டவணையில் மொத்தம் 7 கிடை வரிசைகள் உள்ளன. இடமிருந்து வலமாக கிடை வரிசையில் படுக்கை வாட்டில் வரிசை வரிசையாக வைத்துள்ள தனிமங்கள் ஒத்த பண்புள்ள தனிமங்கள் நெடுங்குழுவாய் மேலிருந்து கீழாக வருமாறு தனிமங்களின் அட்டவணையில் அமைக்கப்பட்டுள்ளன. இப்படி மீண்டும் மீண்டும் ஒத்த பண்புடைய தனிமங்கள் நெடுங்குழுவில் ஒன்றன் கீழ் ஒன்றாக அமையுமாறு அமைப்பதாலேயே இதற்கு ஆவர்த்தன அட்டவணை அல்லது சீரடுக்கு/சீர் சுழற்சி அட்டவணை என்று பெயர். தற்கால குவிண்டம் இயங்கியல் (குவாண்டம் இயங்கியல்) கோட்பாடுகளின்படி அணுவெண் கூடக் கூட, எதிர்மின்னிகளின் சுழல் பாதைகளும் (அதில் அடுக்கப்படும் எதிர்மின்னிகளின் எண்ணிக்கையும்) சீராக விரிந்துகொண்டே போகும். எனவே கடைசி எதிர்மின்னிச் சுற்றுப்பாதையில் நிறைவுறாது நிற்கும் அல்லது எச்சாக நிற்கும் எதிர்மின்னிகளே வேதியியல் வினைகளில் பங்கு கொள்ளுகின்றன. இவையே இயையினி எண்களாகும் (valency). இவையே அத் தனிமங்களின் பண்புகளை நிறுவுகின்றது. எனவே கிடைவரிசையில் முறையாக அனுவெண் கூடக் கூட இடமிருந்து வலமாக அடுக்கப்படும் தனிமங்கள் ஒத்த இயையினி எண்கள் கொண்டவை நெடுங்குழுவாக அமைகின்றன. தனிம அட்டவணையில் உள்ள தனிமங்களில் உள்ள எதிர்மின்னிகளின் சுற்றுப்பாதைக் கூடுகள் வரிசைப்படி கீழே தரப்பட்டுள்ளன. 1s 2s 2p 3s 3p 4s 3d 4p 5s 4d 5p 6s 4f 5d 6p 7s 5f 6d 7p 8s 5g 6f 7d 8p ...


Bigg Boss 3 Tamil: இந்த வாரத்திற்கான நாமினேஷன் (Bigg Boss Nomination) முடிந்தவுடன், இந்த வாரத்திற்கான லக்சரி பட்ஜெட் டாஸ்க் (Bigg Boss Luxury Budget Task) அறிவிக்கப்பட்டது. இந்த வாரம் முழுவதும் வீட்டு போட்டியாளர்களின் கட்டுப்பாடு இனி பிக் பாஸ் கட்டுப்பாட்டில் இருக்கும் என்று அறிவிக்கப்பட்ட டாஸ்கில், ஃபிரீஷ், ஸ்லோ-மோஷன், பார்வேர்ட், ரீவைன்ட் என கேமரா கட்டுப்பாடுகளை அறிவித்தார். ஃபிரீஷ் சொல்லி இந்த டாஸ்க்கை ஆரம்பித்தார் பிக் பாஸ். முதலில் சாண்டிக்கு (Sandy) ரிலீஸ் சொல்ல, அவர் செய்த அலப்பறையை கண்டு, அவருக்கு ப்ரீஷ் சொல்லி மற்றவர்களை ரிலீஷ் செய்து அட்டகாசங்களை வேடிக்கை பார்த்தார் பிக் பாஸ். இந்த ப்ரீஷ் டாஸ்க்கின் மற்றொரு பகுதியில் முகெனின் (Mugen) அம்மா மற்றும் தங்கையை உள்ளே அனுப்பு மகிழ்ச்சி அளித்தார். #Day80#Promo2#பிக்பாஸ் இல்லத்தில் இன்று.. #BiggBossTamil - தினமும் இரவு 9:30 மணிக்கு உங்கள் விஜயில்.. #BiggBossTamil3#VijayTelevisionpic.twitter.com/E6ue8NYw1m— Vijay Television (@vijaytelevision) September 11, 2019 அடுத்து அன்றைய நாளின் இரவில், நேற்றைய நிக்ழ்ச்சியை பார்த்துவிட்டு சேரன் (Cheran) உங்களிடம் சில கேள்விகளை கேட்க விரும்புகிறார் என சேரன் கேட்ட கேள்விகளை அடுக்கினார். அப்போது சேரன் கேட்ட ஒரு கேள்வி, இன்றைய நாள் நிகழ்ச்சியின் அடிப்படையில் அமைந்திருந்ததை அடுத்து, அவர் சீக்ரெட் ரூமில்தான் இருக்கிறார் எனத் தெரிந்தோ தெரியாமலோ பிக் பாஸ் போட்டியாளர்களுக்கு ஹின்ட் கொடுத்துவிட்டார், வனிதா (Vanitha) அதை உறுதியே செய்துவிட்டார். #Day80#Promo2#பிக்பாஸ் இல்லத்தில் இன்று.. #BiggBossTamil - தினமும் இரவு 9:30 மணிக்கு உங்கள் விஜயில்.. #BiggBossTamil3#VijayTelevisionpic.twitter.com/E6ue8NYw1m— Vijay Television (@vijaytelevision) September 11, 2019 இன்னிலையில் இன்றைய நாளின் நிகழ்ச்சியில், அதே ஃப்ரீஷ் டாஸ்க்கின் ஒரு பகுதியாக, விக்ரம் வேதா பின்னனியுடன் லாஸ்லியாவின் சேரப்பா வீட்டிற்குள் நுழைந்தார். அவர் மட்டுமில்லாமல் இன்னொருவரும் உள்ளே நுழைந்தார். 'ஆனந்த யாழை மீட்டுகிறாய்' பாடல் ஓலிக்க, லாஸ்லியா (Losliya) கதறி அழுக லாஸ்லியாவின் அப்பா உள்ளே வந்தார். அவர் மிகவும் கோவத்துடன் உள்ளே வந்தார் என்பது, அவரின் முகமே காட்டிக்கொடுத்தது. #Day80#Promo3#பிக்பாஸ் இல்லத்தில் இன்று.. #BiggBossTamil - தினமும் இரவு 9:30 மணிக்கு உங்கள் விஜயில்.. #BiggBossTamil3#VijayTelevisionpic.twitter.com/C80faXVdys— Vijay Television (@vijaytelevision) September 11, 2019 இன்னிலையில், உள்ளே வந்த லாஸ்லியாவின் த 00004000 ந்தை,"உன்னை அப்படியா வளர்த்தேன். இது என்ன, நான் கதைக்கக்கூடாது", என்றும் "என்ன சொல்லி வந்த, எல்லாத்தையும் தூக்கி எரிஞ்சிட்டு உள்ள வா'' என்றபடி வீட்டிற்குள் நுழைந்தார். இந்த நிகழ்வின் வீடியோ காட்சிகள் சமூக வலைதளத்தில் வெளியாகியுள்ளன. அந்த காட்சிகளின் மூலம் லாஸ்லியாவின் தங்கையும் உள்ளே வந்திருப்பார் என்று எதிர்பார்க்கப்படுகிறது. அந்த பிரச்னை பெரிதாக பின்தொடராமல், வழக்கமான மற்றொரு பிக் பாஸ் நாளாகவே கடந்தது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: கமுதி: ராமநாதபுரம் மாவட்டம் கமுதி அருகே மக்காச்சோள தோட்டத்தில் ஏற்பட்ட திடீர் "தீ' யால் ஒரு லட்சம் ரூபாய் மதிப்புள்ள சோளம் கருகின. கமுதி அருகே பாம்புல்நாயக்கன்பட்டி கிராமத்தில் மழை பொய்த்ததால், ஏராளமான விவசாயிகள் சோளம், கம்பு பயிரிட்டுள்ளனர். இந்நிலையில் நேற்று ஏற்பட்ட தீ விபத்தில் மூன்று விவசாயிகளின் 5 ஏக்கரில் பயிரிடப்பட்டிருந்த சோளம் கருகின. இதன் மதிப்பு ஒரு லட்ச ரூபாய். இதுகுறித்து விவசாயி அனுமந்த கிருஷ்ணன், கமுதி போலீசில் புகார் கொடுத்தார். போலீசார் எதிர்பாராத தீ விபத்து என வழக்குப்பதிந்து விசாரித்து வருகின்றனர். வாசகர்களுக்கு ஓர் அன்பான வேண்டுகோள். 1.செய்திகள் குறித்த கருத்துக்களைப் பதிவு செய்யும்போது, எவருடைய மனதையும் புண்படுத்தாத வகையில், நாகரிகமான முறையில் உங்கள் கருத்துகள் இருக்க வேண்டும் என்று எதிர்பார்க்கிறோம். அன்புள்ள வாசகர்களே!, நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.


text: சென்னை: இளைய தளபதி விஜய் 'ராஜா ராணி' பட புகழ் இயக்குனர் அட்லீயின் படத்தில் நடிக்க சம்மதம் தெரிவித்துள்ளாராம். இயக்குனர் ஷங்கர் விஜய்யை வைத்து நண்பன் படம் எடுத்தபோது அதில் துணை இயக்குனராக இருந்தவர் அட்லீ. பின்னர் அவர் ஆர்யா, நயன்தாரா, ஜெய், நஸ்ரியாவை வைத்து ராஜா ராணி என்ற படம் எடுத்து இயக்குனர் அவதாரம் எடுத்தார். இந்நிலையில் அவர் தனது அடுத்த படத்திற்கு யாரை அணுகியுள்ளார் தெரியுமா? விஜய் அட்லீ இளைய தளபதி விஜய்யை சந்தித்து ஒரு கதையை கூறி அதில் நடிக்குமாறு கேட்டுள்ளார். கதை விஜய்க்கு மிகவும் பிடித்துவிட்டதாம். அதனால் அட்லீயின் படத்தில் நடிக்க சம்மதம் தெரிவித்துவிட்டாராம் விஜய். முருகதாஸ் ஜில்லா வெற்றியில் திளைத்துக் கொண்டிருக்கும் விஜய் அடுத்ததாக தன்னை வைத்து துப்பாக்கி படம் எடுத்த ஏ.ஆர். முருகதாஸ் படத்தில் நடிக்கவிருக்கிறார் என்பது குறிப்பிடத்தக்கது. நேசன் விஜய் தனக்கு வெற்றிப் படம் கொடுத்த ஜில்லா இயக்குனர் நேசனுடன் சேர்ந்து மீண்டும் படம் பண்ண விரும்புகிறாராம். இதை அவரே நேசனிடம் வாய்விட்டு கூறியதாகக் கூறப்படுகிறது.


ஒரு பெண் பத்திரிகையாளரின் குமுறல்! | வினவு முகப்பு அரசியல் ஊடகம் ஒரு பெண் பத்திரிகையாளரின் குமுறல்! சன் டிவி: சிக்கிய ராஜாவை வைத்து சிக்காத ராஜாக்களைப் பிடிப்போம்! கட்டுரைக்கு வந்த பின்னூட்டத்தை அவசியம் கருதி இங்கே தனிப்பதிவாக வெளியிடுகிறோம். இவர் ஒரு பெண் பத்திரிகையாளர். பொறுக்கி ராஜாக்களால் ஊடகத்துறையில் வளர முடியாமல் மட்டுமல்ல, தொடர்ந்து செயல்பட முடியாமலேயே துரத்தப்பட்டவர்களில் ஒருவர். இன்றைக்கு அகிலா துணிந்து போராடி வருவதிற்கு பின்னே நியாயம் கிடைக்காத பல பெண் பத்திரிகையாளர்களின் கதை மறைந்திருக்கிறது. வினவின் கட்டுரையை சில ஆயிரம் பேர் படித்திருக்கின்றனர். ஆனால் ஒரு சில விதிவிலக்குகளைத் தவிர பத்திரிகையாளர்களிடமிருந்து திட்டமிட்ட மௌனத்தையே காண்கிறோம். பலர் முகநூலில் அமெரிக்கா முதல் ஈழம் வரை அனைத்தையும் விமரிசிக்கும் போராளிகளாக வலம் வருகின்றனர். வெள்ளியன்று ரிலீசாகும் படங்களுக்கு வியாழனன்றே விமரிசனங்கள் எழுதுகின்றனர். கட்சி சார்பாகவோ இல்லை கருத்து சார்ந்தோ பகிரங்கமாக விவாதிப்பவர்களாகவும் காட்டிக் கொள்கின்றனர். பத்திரிகையாளர்களே அகிலாவின் பிரச்சினைக்காக அமைதி காக்கிறார்கள் என்றால் இவர்கள் வேலை செய்யும் தமிழ் ஊடகங்களைப் பற்றி சொல்ல வேண்டியதில்லை. ஆனால் இந்த பத்திரிகை போராளிகள் சக பத்திரிகையாளரான அகிலாவுக்கு வெளிப்படையான ஆதரவை வழங்குவதற்கோ, சன் டிவியை கண்டித்தோ பேசுவதற்கோ மறுப்பதேன்? ஈழத்திற்காக மாணவர்கள் போராடும் இந்தக் காலத்தில்அகிலாவிற்காக ஒரு ஆர்ப்பாட்டதை நடத்தாதது ஏன்? தமது பத்திரிகைகளில் செய்தி வருமாறு குரல்கொடுக்காதது ஏன்? நேற்று சன் டிவியிலிருந்து அகிலா தற்காலிக வேலை நீக்கம் செய்யப்பட்டிருக்கிறார். காரணங்கள் எதுவும் சொல்லப்படவில்லை.விசாரணை இனிமேல்தான் நடக்குமாம். ஒரு பொறுக்கியை எதிர்த்துப் போராடிய பெண்ணுக்கு சன் டிவி அளித்திருக்கும் பரிசு இது. பத்திரிகையாளர்களே, பதிவர்களே இன்னும் அமைதி காக்கதீர்கள். பேருந்தில் வைத்து ஒரு பெண்ணை பலரும் வல்லுறவுக்கு ஆளாக்குவது மட்டும்தான் பாலியல் வன்முறையா? இதோ பெயர் வெளியிட விரும்பாத இந்த பெண் பத்திரிகையாளர் கேட்கிறார். பதில் சொல்லுங்கள்! ஊடக உலகில் நிலவும் இத்தகைய வன்முறைகளை எதிர்ப்பதில் எங்களுக்கு எவ்வித தயக்கமும் இல்லை. அகிலாவுக்கு தேவையான ஆதரவை வழங்குவோம். அவரது போராட்டத்திற்கு துணை நிற்போம்! ஐயா ரொம்ப வருஷத்துக்கு முன்னமே நீங்க செஞ்சிருக்க வேண்டிய விஷயம்... ரொம்ப லேட்டா வந்திருந்தாலும் உங்ககிட்டேயிருந்து ஆதரவு வர்றது என்னைய மாதிரி ஒடுக்கப்பட்ட, ஆதரவற்ற ஊடகப் பெண்களுக்கு அவசியம்தாங்க. நான் இப்போ ஊடகத்துல இல்லீங்க. ஆனா நீங்க கட்டுரையில சொல்ற ‘சாரு’ங்களால பாதிக்கப்பட்டு மீடியாவை விட்டே ஓடிப்போன பல பெண்கள்ல நானும் ஒருத்தி. ‘பராசக்தி’ல கலைஞர் ஐயா எழுதின ஒரு ஃபேமஸான வசனம்தான் ஞாபகத்துக்கு வருது. ‘ஓடினாள், ஓடினாள்... வாழ்க்கையின் ஓரத்திற்கே ஓடினாள்’னு வருமே... அந்த வசனம் எங்களைப் போல நேர்மையா, உண்மையா இருக்கணும்னு நினைக்கிற ஊடகப் பெண்களுக்கு ரொம்பவே பொருந்தும். சிறுபத்திரிகை, பெரும் பத்திரிகை, டிவி.ன்னு எல்லா விதமான மீடியாக்கள்லேயும் எங்களைத் தொறத்தறதுக்கு இவிங்க காத்திருக்காய்ங்க. எஸ்எம்எஸ் அனுப்பணும், நேரங்காலம் தெரியாம போன்ல கூப்ட நேரத்துக்கு பேசணும், பாத்ரூம் போறதுக்குக்கூட சாருங்ககிட்ட பர்மிஷன் வாங்கிட்டு போகணும், இந்த ஸ்டெப்ஸ்ல எல்லாம் தாண்டி வந்தா வேலை ரீதியாகவும் அடுத்த கட்டத்துக்கு போகலாம். வேற ரீதியாகவும் அடுத்த கட்டத்துக்கு போகலாம். எழுதத் தெரியுமா? பத்திரிகை அறம் தெரியுமா? சரிப்பா...உனக்கு ஒரு பேட்டி எடுக்கத் தெரியுமான்னு சாருங்களுக்கு எந்தக் கவலையும் கிடையாது. சாருங்க வெச்ச டெஸ்ட் எல்லாம் பாஸ் பண்ணா நீங்க அடுத்தடுத்து போய் கிட்டே இருக்கலாம். ஐயா எங்க குடும்பத்துல நான்தான் முதல்ல காலேஜ் வரைக்கும் படிச்ச பொண்ணு. பெரிய சாதியோ, அதிகாரம் உள்ள சாதியோ கிடையாது. பணமா? வாழ்க்கை ஃபுல்லா கடனாளிங்கதான். கடன் வாங்கித்தான் படிச்சேன். நல்ல எழுதறேன்னு தான் பத்திரிகைல வேலை கிடைச்சது. பத்திரிகைகாரி ஆகணும்னு எனக்கு எந்த லட்சியமும் கிடையாது. 15 வயசு வரைக்கும் பத்திரிகையே படிக்காத குடும்பத்திலிருந்த வர்றங்களுக்கு அந்த லட்சியம் எல்லாம் வராதுங்க. ஆனா நான் செய்ற வேலை எப்படிப்பட்டதுங்கற தெளிவு எனக்கு இருந்துச்சு. நேர்மையா இருந்தேன், எனக்கு வாய்ப்பு கிடைச்ச வரைக்கும் ஒரு பொண்ணு எதையெல்லாம் எழுத முடியாதுன்னு சொல்வாங்களோ அதையெல்லாம் எழுதினேன். ஆனா சாருங்களுக்கு அதெல்லாம் தேவையில்லாத விஷயம். சாருங்களுக்கு இணங்கி நடக்கலைன்னு பல சோதனைகள், பல வேதனைகள். எல்லாமே மறைமுகமான தாக்குதல்கள்தான். மனரீதியாக ஒடுக்கி, அடக்க நினைக்கிறது சாருங்களுக்கு கைவந்த கலை. இதுல புள்ளி ராஜா சாரு பண்ணதுதாங்க என்னைய மீடியாவைவிட்டே தொரத்தி விட்டது. என்னை ஆறு மாசம் சும்மாவே ஒக்காத்தி வெச்சு சம்பளம் கொடுத்த மவராசன் அவரு. ஏதோ போகட்டும்னு கொடுத்த வேலையிலேயும் எழுத்துப் பிழை, ஒற்றுப் பிழையெல்லாம் கண்டுபிடிச்சு கேப்பாரு பாருங்க அடுக்கடுக்கான கேள்வி... ஆத்தாடி! சாருக்கு ஒரு தப்புகூட வந்துடக்கூடாது அவ்வளவு தமிழ் பற்று. அதனாலதான் திராவிடப்பற்று உள்ள மற்ற பத்திரிகைகாரங்க அவரை காப்பாத்தி விடறாங்க போலிருக்கு. (ஈழப்பிரச்னைக்கு ஆதரவு கொடுத்த சாருங்க பத்து பொண்ணுங்க வாழ்க்கையை நாசம் பண்ணியிருந்தாலும் நாங்க தோள்கொடுத்து காப்போம்னு பல பத்திரிகை தோழர்கள் காப்பாத்துவாங்க. ஐயா தோழர் மாரே நாங்களும் தமிழச்சிங்கதான். அங்க சிங்களவன் எங்களைத் தொறத்தரான்னா, இங்க சாரு மாறு தொரத்தராங்க. அங்கேயும் நாங்க நாசமாப் போறோம், இங்கேயும் போறோம். எங்களுக்காகவும் கொஞ்சம் கருணைக் காட்டுங்க. உங்க கண்ணு, மனசு எல்லாத்தையும் கொஞ்சம் தொறந்து வையுங்க.) ஐயா எனக்கு அடிமேல் அடிபட்டு ஒரு கட்டத்துல சாதி, பணம், அதிகாரம் எந்த பின்னணியும் இல்லாத நாம பத்திரிக்காரியா இருக்கவே முடியாதுன்னு முடிவு பண்ணிட்டு, சும்மா வேலைக்குன்னு போயிட்டு வந்துக்கிட்டிருந்தேன். சாருங்க நீ போய் மாடு மேய்ன்னு திட்டினாக்கூட சிரிச்சிக்கினேதான் நிப்பேன். சாருங்களைப் பார்த்து பல்லை இளிக்கறதுன்னு இதுக்கு அர்த்தம் எடுத்துக்காதீங்க. நீ எதுக்காக என்னை திட்டறேன்னு தெரியும்டாங்கிற திமிருதான். இந்த திமிருதாங்க என்னை பலப் பல ஊடக சாருங்கக்கிட்டேயிருந்து காப்பாத்துச்சு. ஆனா அப்பாவி பொண்ணுங்க என்ன பாடுபட்டாங்க தெரியுமா? எல்லார் முன்னாடியும் கதறி கதறி அழுவாங்க. அவமானத்தால கூனிக்குறுகி போவாங்க. சில மாதத்துல பெரிசா கூம்பிடு போட்டுட்டு போயிடுவாங்க. அந்த வெறுப்புலதான் நானும் விலகிட்டேன். ஆனா இப்போ எனக்கிருக்கிற கேள்வியெல்லாம்... சுதந்திரமா ஒரு பொண்ணு மீடியாவுல வேலைப் பார்க்கவே முடியாதா? தன் சொந்த திறமையில முன்னுக்கு வரவே முடியாதா? மீடியாவுக்கு பெண்கள் வர்றது வேலைப் பார்க்கறதுக்கா, இல்லை விபச்சாரம் பண்றதுக்கா? சாருங்களுக்கு என்னதான் வேணும்? ஐயா வினவுக்காரங்களே கேட்டு சொல்றீங்களா? ஐயா என் எழுத்தை சாருங்கள்லாம் சேர்ந்து தற்கொலை பண்ணவெச்சுட்டாங்க. அதனால கொஞ்சம் கோபமா எழுதிட்டேன். மத்தபடி ஒடுக்கப்பட்ட, அடக்கப்பட்ட, துரத்தப்பட்ட என்னைய மாதிரி பொண்ணுங்களால வேற எதையும் செய்ய முடியாதுங்க. – ஒரு பெண் பத்திரிகையாளர். ஆதவன் March 28, 2013 At 5:18 pm என்னுடைய தம்பியும் ஊடகத்துறையில் பணியாற்றுபவன் தான். அவன் சொன்னது – இந்த பிரச்சனை எழுந்தபோதே அனைத்து சப் எடிட்டர்களையும் கூப்பிட்டு, இந்த பிரச்சனையை செய்தியில் போட வேண்டாம் என்று கம்பெனி முதலாளி சொல்லி விட்டார். ஏனென்றால், அந்த டிவியிலும் இதே தவறைதான் செய்து வருகின்றனர். நான்காவது தூணின் யோக்கியதை இதுதான். எதோ ஒரு பெண் கொல்லப்பட்டதிற்காக விழுந்து விழுந்து எழுதியர்வர்கள், பத்திரிக்கை உள்ளேயே இப்படி நடப்பதைப் பற்றி கண்டுகொள்ள வில்லை. மேலும் ஒரு பத்திரிக்கை பற்றி வரும் எந்த செய்தியையும் இன்னொரு பத்திரிக்கை வெளியிடாது. ஏனென்றால் அது தொழில் தர்மமாம். Paiya March 28, 2013 At 5:28 pm இது உண்மையிலேயே ஒரு பெண் பத்திரிக்கையாளரின் குமுறலா? அல்லது உங்களின் வீக்கெண்ட் ஸ்பெசலா? ஏன் இந்த சந்தேகம் என்றால் இந்த எழுத்துப்/வார்த்தைப் பிரயோகம் அனைத்தும் வினவிற்க்கே உரிய ட்ரண்டு....அது மட்டும்ல்ல...பாராவுக்கு பாரா சாதி வருகிறது எனவெ வினவு March 28, 2013 At 6:48 pm பையா, இந்த பதிவு பொறுக்கி ராஜா கட்டுரையின் பின்னூட்டத்திலேயே உள்ளது. உங்களைப் போன்றவர்கள் புள்ளி ராஜாக்களை காப்பற்ற விரும்புகிறீர்கள் என்பதை வெளிப்படையாகச் சொல்ல வேண்டியதுதானே? எதற்கு இப்படி மலிவாக பொய் சொல்லி பிழைக்க வேண்டும்? Paiya March 28, 2013 At 6:57 pm யப்பாபா....முதன்முறையாக வினவைடமிருந்து எனக்கு ஒரு ரிப்ளே வந்துள்ளது...எந்த புள்ளி ராஜாக்களையோ, பொறுக்கி ராஜாக்களையோ காப்பாற்றவேண்டுமென்பது என் எண்ணமள்ள....அவன் செய்த தவறுக்கு அவனுக்கு தண்டனை கிடைக்கும் ஆனால்....உங்களின் குறி முழுவதும் சன் டீவியின் மேலல்லவா இறுக்கிறது....சன் டீவியில் மட்டும் தான் பொறுக்கி ராஜாக்கள் உள்ளனரா?? Paramesu March 28, 2013 At 11:55 pm சன் டி.வி. யில மட்டும்தான்னு எங்க சொல்லியிருக்காங்க? உங்க ‘காலி’பிளவருக்கு புரியாமல் போனது ஆச்சரியமாக இல்லை.. முந்தைய கட்டுரையில் இருந்து... //ஏனெனில் இவர்கள் கூட்டுக்களவாணிகள். “இன்று ராஜாவை பற்றி நாம் செய்தி வெளியிட்டால், நாளை நம் மீது ஒரு குற்றச்சாட்டு வரும்போது அவர்கள் செய்தி வெளியிடுவார்கள்” என இவர்களின் ‘கூட்டு மனசாட்சி’ நினைக்கிறது. இதை, ‘ஒரு மீடியா பத்தி இன்னொரு மீடியாவுல நியூஸ் போடக்கூடாது. இது ஒரு எத்திக்ஸ்’ என்று அறம் பேசுகிறார்கள். “ஒரு திருடன் சக திருடனை காட்டிக் கொடுக்கக்கூடாது’ என்ற கட்டுப்பாடுதான் இவர்கள் கூறும் அறம். இன்று ராஜா சிக்கிக்கொண்டார். ஆனால் ஒவ்வொரு ஊடகத்திலும் சிக்காத ராஜாக்கள் பலபேர் இருக்கிறார்கள். அவர்களிடம் சிக்கி, பணியிடத்தில் கடும் தொந்தரவுகளுக்கு உள்ளாகி, அடுப்பங்கரைக்கே துரத்தப்பட்ட பெண்கள் எத்தனையோ பேர்.// tamilananth March 29, 2013 At 2:16 pm raja Thavaru seital Rajavaithan thandikka vendum Sun TVi alla Sun Tv Logo vai ubayokipathu thavaru.... Paramesu March 29, 2013 At 10:46 pm If SunTV is innocent, why did it suspend the victim? Paiya March 28, 2013 At 6:51 pm இதில் சன் டீவியை மட்டும் ஏன் பொது எதிரியாக வைக்க முயச்சிக்கிறது வினவு....சிக்காத ராஜாக்கள் சன் டீவியில் மட்டும் தான் இருக்கிறனரா??????????? எல்லா எடத்திலும் தான் இருக்கிறார்கள்???இவ்வளவு ஏன் நான் உட்பட சிக்காத ராஜாக்கள் உள்ளனர் என யாருக்குத்தெரியும்.... Sugan March 28, 2013 At 9:23 pm முதலாளி சினிமா நடிகைகளிடம் காட்டிய/நடத்திய பாலியல் தொந்தரவுகளை, தங்கள் தகுதிக்கு தகுந்த மாதிரி தொழிலாளி வர்க்கத்திடம் காட்டி உள்ளான், பொறுக்கி ராஜா. சக்தி March 29, 2013 At 7:25 am அந்தப் பெண் பத்திரிகையாளர் யாராக இருந்தாலும் அவருக்கு வாழ்த்துக்கள். ஹாட்ஸ் ஆப் அகிலா, ஆணையர் ஜார்ஜ், துணை ஆணையர் லட்சுமி. என்னால் செய்ய முடியாததை அந்த ஆளை கையை, காலை உடைக்க வேண்டும் என்று குமுறி திட்டமிட்டிருந்த நேரத்தில், பல பேரை புழலுக்கு அனுப்பக் காரணமாக இருந்தவரை – ஒரு வாரமாகிலும் புழலைச் சென்று பார்க்க வைத்து விட்டதற்கு மனமார்ந்த பாராட்டுகள். இனிமேல் பிரதமர் உள்பட யார் கூட வேண்டுமானாலும் எங்கே வேண்டுமானாலும் போகட்டும். புழல் தந்த அனுபவம் வேறு எங்கும் கிடைக்காது. அரசன் அன்று கொல்வான். தெய்வம் நின்று கொல்லும் என்பதில் உங்களுக்கு நம்பிக்கை இருக்கிறதோ இல்லையோ, என்று தெய்வ்த்தின் மீதான நம்பிக்கு அதிகரித்து விட்டது. நன்றி. sivasakthi March 31, 2013 At 2:16 pm இது போன்ற என்னற்ற பேர் பாதிக்கப்பட்டுல்லன்ர். போரடுஒம் ந மாலதி April 1, 2013 At 8:07 am பாலியல் குற்றங்களும் அதிகாரமும் தனி நபர் பாலியல் குற்றங்கள் எப்போதுமே பாதிக்கப்படுபவர் மேல் அதிகாரம் செலுத்தக்கூடியவர்களாலேயே இழைக்கப்படுகிறது. குற்றம் இழைக்கும் மனம் கொண்டவர் அவரால் அதிகாரம் செலுத்தக் கூடியவருக்கு அருகில் வரும்போதெல்லாம் இது நடக்கவே செய்கிறது. சமூக மற்றும் நிறுவன கலாசாரங்களே இத்தகைய அதிகாரத்திற்கு உரமிடுகின்றன. தமிழ்நாட்டுக் கலாசாரம் பெண்களின் உரிமைக்காக எழுச்சி பெறுவதில் பின்தங்கியே இருக்கிறது. உலகமயமாக்கல் பொருளாதாரக் கலாசாரத்தில் முன்னோக்கி எடுக்கப்பட்ட அடிகளும் பின்னோக்கித் தள்ளப்பட்டு விட்டன. அகிலாவின் விடயத்தில் அவர் பணியாற்றிய நிறுவனத்தின் உச்சத்திலேயே அழுகல் தொடங்கி விட்டது போல் தெரிகிறது. காத்திரமான மாற்றம் பாதிக்கப்பட்டவர்கள் போராடும் போதுதான் உண்டாகிறது என்று நான் நம்புகிறேன். அகிலாவின் துணிச்சலான செயல் பாதிக்கப்பட்ட ஏனையோருக்கும் ஊக்கமளித்து அவர்கள் கைகோத்துப் போராடுவதற்கு வினையூக்கியாக அமைய வேண்டும். அவ்வாறான பாதிக்கப்பட்ட பெண்களின் துணிச்சலான செயல் மிகப்பெரிய சமூக மாற்றங்களுக்கான விதையாகவும் அமையலாம். Ajaathasathru April 4, 2013 At 1:25 am ஆண்களால், ஆண்களையே முன்னிருத்தி வளர்ந்துவிட்ட, இந்திய ஆணாதிக்க சமுதாயம் முற்றிலும் மாறும் வரை, பெண்களின் போராட்டம் ஓயாது! இன்னும் நிறைய பெண்கள் ஆண்களால் ஏற்படும் தொல்லைகளை வெளியில் சொல்ல முடியாமல், ஒதுஙகி போகின்றனர்! உழைக்கும் பெண்கள் இன்னும் தைரியமாக தஙகள் பகுதி பெண்கள் அமைப்புகளை பயன்படுத்தி கொள்ளவேண்டும்! செவத்திவீரன் April 4, 2013 At 10:47 pm ஊடகத் துறையைப் போல ஒரு உருப்படாத துறை வேறு எதுவும் இல்லை என்று சொல்லலாம்.ஊர் உலகத்தில் நடக்கிற எல்லா செய்திகளையும் அவரவர் முதலாளியின் கொள்கைக்கேற்ப வெளியிடும் செய்தியாளார்கள் தங்களுக்கு ஒரு பிரச்சினை என்றால் அதை அடிபணிந்து தான் நிறைவேற்றிக் கொள்ள வேண்டும்.யாரும் யாருக்காகவும் போராட மாட்டர்கள்.இது பொது விதியாக காலம் காலமாகப் பின்பற்றப்பட்டு வருகிறது.ஊடகங்களுக்கு இரண்டு வகையான தர்மம் இருந்துவருகிறது.தங்களுக்கு ஒன்று, மக்களுக்கு ஒன்று.ஆபாசங்களைப் பரப்பி காசு பார்த்துவந்த ஊடகங்களில் இப்போது நிரைய பெண்கள் பணீக்கு வந்திருக்கிறார்கள்.காவல் துறையில் பெண்கள் வந்திருப்பதைப் போல-இரண்டு துறையின் நிலைமையும் ஒரே மாதிரி தான்.ஊடகத் துறையில் தற்போது நிலவும் போட்டி செய்தியாளர்களைத் தரை மட்டத்துக்குக் கொண்டுபோய் இருக்கிறது.ஜன நாயகத்தின் நான்காவது தூண் என்று பீற்றிக் கொள்ளும் இதில் ஜனநாயகத்துக்கு துளிகூட இடமேகிடையாது.யாராக இருந்தாலும் பத்திரிகைகளை மட்டும் பகைத்துக் கொள்வதில்லை. நல்லிணக்கம் வைத்துக்கொள்ளவே விரும்புவார்கள்.எனவே பத்திரிகையாளர்கள் பல்லுப் பிடுங்கப் பட்ட பாம்பாகத்தான் இருக்கிறார்கள்.இது ஒரு எதிர்மறை விளைவு.எழுபதுகளின் இறுதியில் பார்ப்பன விகடனில் என் தன்மானத்துக்கான போராட்டத்தைத் தொடங்கினேன்.வெளியேற்றப் பட்டேன்.தன்மானம் உள்ள எவரும் பத்திரிகைத் துறையில் வேலை செய்ய மாட்டார்கள்.உங்களுடைய எழுத்து விலைபோகிறவரை வெளியேயிருந்து எழுதலாம்.முதலாளிக்கு உடன்பாடிருந்தால்.” காவல் நாயின்” லட்சணம் இது தான்.அகிலாவின் போராட்டம் ஒரு நல்ல தொடக்கம்.துணை நிற்போம்.


Arulmozhi Manickam Support to EnemyArulmozhi Manickam Support to Enemy Home Latest News எனிமிக்கு துணை நிற்கும் தயாரிப்பாளர் அருண்மொழி மாணிக்கம் எனிமிக்கு துணை நிற்கும் தயாரிப்பாளர் அருண்மொழி மாணிக்கம் எனிமி திரைப்படத்திற்கு துணைநின்று வருகிறார் தயாரிப்பாளர் அருண்மொழி மாணிக்கம். Arulmozhi Manickam Support to Enemy : தமிழ் சினிமாவின் பிரபல நடிகர்களான ஆர்யா மற்றும் விஷால் ஆகியோர் இணைந்து நடித்துள்ள திரைப்படம் எனிமி. ஆனந்த் சங்கர் இயக்கத்தில் உருவாகியுள்ள இந்த திரைப்படத்தில் பிரகாஷ்ராஜ், தம்பி ராமையா, கருணாகரன், மம்தா மோகன்தாஸ் என பலர் முக்கிய வேடங்களில் நடித்துள்ளனர். மிருணாளினி ரவி நாயகியாக நடித்துள்ளார். வினோத் இந்த படத்தை தயாரித்துள்ளார். வார்னரை நீக்கக்கூடாது : ஷேன் வார்னே வலியுறுத்தல் இந்த படம் தீபாவளிக்கு வெளியாகும் என அறிவிக்கப்பட்டுள்ள நிலையில் சில பிரச்சனைகள் காரணமாக படத்தின் ரிலீஸில் சிக்கல் ஏற்பட்டது. பிரச்சனைகளை களைந்து திட்டமிட்டபடி படத்தை ரிலீஸ் செய்ய படக்குழு முயற்சி செய்து வந்த நிலையில் அவர்களுக்கு உறுதுணையாக இருந்து வருகிறார் தயாரிப்பாளர் அருண்மொழி மாணிக்கம். அதாவது அவர் தன்னுடைய சமூக வலைதளப் பக்கத்தில் எனிமி திரைப்படம் வெற்றிபெற வாழ்த்துக்கள். தமிழ்நாடு திரைப்பட உரிமையாளர்கள் எனிமி திரைப்படத்திற்கு நண்பர்களாக வேண்டும் என பிராத்தனை செய்து கொள்வதாக பதிவு செய்துள்ளார். இவருடைய பதிவு சமூக வலைதளப் பக்கங்களில் பலரின் கவனத்தை ஈர்த்து வருகிறது. Nayanthara-க்கு7Assistant வேணுமாம்! – Producer K Rajan Blasting Speech தமிழ் சினிமாவில் ஒருவருக்கு பிரச்சனையென்றால் மற்ற தயாரிப்பாளர்கள் ஓடிவந்து ஆதரவாக நிற்பது பார்ப்பதற்கு பெருமையாக உள்ளது என கோலிவுட் வட்டாரங்களில் பேசி வருகின்றனர். Previous articleNayanthara-க்கு7Assistant வேணுமாம்! – Producer K Rajan Blasting Speech Next articleஇந்தமுறை ஸ்கெட்ச் தப்பல.. பிக்பாஸ் சீசன் 5-லிருந்து இரண்டாவது ஆளாக வெளியேறியது யார் தெரியுமா?? வெளியான பரபரப்பு தகவல்கள்


text: சங்கர் அல்லது ஷங்கர் என்பது ஒரு சமசுகிருத சொல்லாகும். சங்கரம் என்றால் நன்மை செய்தல் என்பது பொருளாகும். எல்லோருக்கும் நன்மை செய்பவர் என்ற பொருளில் இது சிவனைக் குறிக்கும் சொல்லாக உள்ளது. ஷங்கர் (அல்லது சங்கர்) எனப்படுபவர் பின்வருவோரில் ஒருவராக இருக்கலாம். ஆனந்த் சங்கர் இந்தியத் திரைப்பட இயக்குனர், கேணல் சங்கர் - தமிழீழ விடுதலைப் புலிகளின் மூத்த உறுப்பினர்களில் ஒருவர், மாவீரர். கே. சங்கர் பிள்ளை - இந்திய கேலிச்சித்திர ஒவியர் கே. சங்கர் - இந்தியத் (தமிழ், இந்தி) திரைப்பட இயக்குனர் சங்கர் கணேஷ் - சங்கர், சங்கர்-கணேஷ் என அறியப்படும் இரட்டையர்களுள் ஒருவர். இவர்கள் இருவரும் இணைந்து இந்திய திரையிசை உலகில் 50 ஆண்டுகளுக்கும் மேலாக பணிபுரிந்து வருபவர்கள். சங்கர் சங்கரமூர்த்தி, பிபிசி ஒலிபரப்பாளர் சங்கர் மகாதேவன் - இந்திய திரைப்படப் பின்னணிப் பாடகர், சங்கர், மலையாள நடிகர், இயக்குனர் லெப்டினன்ட் சங்கர் - தமிழீழ விடுதலைப் புலிகளின் முதல் மாவீரர். ஷங்கர் (திரைப்பட இயக்குநர்) - இந்தியத் (தமிழ், இந்தி) திரைப்பட இயக்குனர், பக்கவழி நெறிப்படுத்தல்


பேருந்துகளில் பயணிக்கும் பெண்கள் பாதுகாப்பிற்கு சிறப்பு அதிரடிப்படை.. டெல்லி அரசு அறிவிப்பு | Special Action Force for the safety of women traveling in buses.. Delhi Government - Tamil Oneindia 8 hrs ago சென்னையில் ஜில்.. ஜில்... கனமழையால் மக்கள் மகிழ்ச்சி | Published: Saturday, June 15, 2019, 21:35 [IST] டெல்லி: மாநகர பேருந்துகளில் பயணிக்கும் பெண்களின் பாதுகாப்பிற்காக, சிறப்பு அதிரடிப்படை உருவாக்க உள்ளதாக டெல்லி அரசு அறிவித்துள்ளது. தலைநகர் டெல்லியில் அடுத்த ஆண்டின் துவக்கத்தில் சட்டமன்ற தேர்தல் நடைபெற உள்ளது. இதில் எப்படியாவது மீண்டும் வெற்றி பெற்று ஆட்சியை தக்க வைக்க ஆம் ஆத்மி பல்வேறு விதமான அறிவிப்புகளை அவப்போது வெளியிட்டு வருகிறது. ஏனெனில் சமீபத்தில் நடைபெற்ற மக்களவை தேர்தலில், டெல்லியில் உள்ள 7 தொகுதிகளில் ஒன்றில் கூட ஆம் ஆத்மி வெற்றி பெறவில்லை. 5 தொகுதிகளில் மூன்றாம் இடத்திற்கு தள்ளப்பட்டது ஆம் ஆத்மி. இதே போக்கு நீடித்தால் அடுத்தாண்டு தேர்தலில் டெபாசிட் கூட மிஞ்சாது போல என ஆம் ஆத்மிக்கு அச்சம் ஏற்பட்டு விட்டது. இதனையடுத்து பொதுமக்களை தங்கள் வசம் இழுக்க, சமீபத்தில் டெல்லியில் பேருந்து மற்றும் மெட்ரோ ரயில்களில் பெண்கள் இலவசமாக பயணிக்கலாம் என டெல்லி அரசு அறிவித்தது. இன்னும் இத்திட்டம் செயல்பாட்டிற்கு வரவில்லை. இந்நிலையில் அடுத்த கவர்ச்சி அறிவிப்பாக பெண்கள் பாதுகாப்பை உறுதி செய்யும் வகையில், மாநகர பேருந்துகளில் கண்காணிப்பில் ஈடுட அதிரடி படை அமைக்கப்பட உள்ளதாக அறிவித்துள்ளது டெல்லி அரசு. இது தொடர்பாக தகவல் தெரிவித்துள்ள டிடிசி துணைத்தலைவர் ஜாஸ் மின்ஷா, தற்போது அமைக்க முடிவு செய்யப்பட்டுள்ள அதிரடிபடை பேருந்துகளின் உள்ளேயும், வெளியேயும் பெண்களின் பாதுகாப்புக்காக தீவிர ஆய்வு நடத்தும். இந்த அதிரடி படைக்கு மாநில போக்குவரத்து துறை அமைச்சர் கைலாஷ் கெலாட் ஒப்புதல் வழங்கியுள்ளார். அதிரடிப்படை குழுவில் பெண்கள் பாதுகாப்பில் கவனம் செலுத்தி வரும் தன்னார்வலர்கள், மற்றும் துறைசார் நிபுணர்கள் இடம் பெற உள்ளனர். மேலும் பேருந்தில் சிசிடிவி கேமரா பொருத்துவது ,அவசர உதவிக்கான பட்டன்களை பொருத்துவது, பேருந்துகளில் பாதுகாப்பு படை வீரர்களை நிறுத்துவது உள்ளிட்டவற்றுக்கும் டெல்லி அரசு ஒப்புதல் வழங்கியுள்ளதாக தகவல் தெரிவிக்கப்பட்டுள்ளது. delhi பெண்கள் பாதுகாப்பு The Delhi government has announced that the Special Action Force is designed to protect women traveling in city bus. Story first published: Saturday, June 15, 2019, 21:35 [IST]


text: ஒரு இளைஞன் உண்மையை தெரிந்து கொள்ளவேண்டும் எனும் தீராத ஆவலால் தனது குடும்பம், தனது சுற்றம் எல்லோரையும் துறந்து தனக்கு ஒரு குருவைத் தேடி புறப்பட்டான். அப்படி அவன் தனது நகரத்தை விட்டு புறப்பட்டுச் செல்லும்போது ஒரு அறுபது வயது குறிப்பிடத்தக்க ஒருவர் ஒரு மரத்தடியில் மிகவும் அமைதியாகவும், மிகவும் வசீகரத்தோடும் அமர்ந்திருப்பதை பார்த்தான். அவர் எல்லோரையும் கவர்ந்திழுக்கக் கூடியவராகவும், மிகவும் காந்த சக்தியுடையவராகவும் இருந்தார். அவனையறியாமலேயே தற்செயலாக அவன் அவரிடம் சென்று தான் ஒரு குருவைத் தேடி புறப்பட்டு இருப்பதை கூறினான். "நீங்கள் ஒரு மூதறிஞர், உங்களுடைய ஞானத்தை என்னால் உணர முடிகிறது. உங்களைச் சுற்றியுள்ள உயிர்துடிப்பை என்னால் உணர முடிகிறது. நான் எங்கே போவது? இவர்தான் என்னுடைய குரு என்பதை நான் எப்படி கண்டு பிடிப்பது? அதன் அறிகுறி என்ன? இங்கே பலகுருமார்கள் இருக்கின்றனர், ஆனால் யார் எனக்கு முடிவற்றதற்கு வழி காட்டக் கூடியவர் என்பதை நான் எப்படி உணர்ந்து கொள்வது? என்று எனக்கு கூற முடியுமா?" என்று கேட்டான். அந்த வயதானவன், "அது மிகவும் சுலபம்" என்று கூறிவிட்டு, "அந்த குரு எப்படி இருப்பார், அவரைச் சுற்றி எந்த விதமான சூழ்நிலை இருக்கும், அவருக்கு எவ்வளவு வயதிருக்கும்," எனறெல்லாம் கூறிவிட்டு 'அவர் எந்த மரத்தடியில் அமர்ந்திருப்பார்' என்பதைக் கூட சுமார் முப்பது வருடங்கள் அவன் குருவைத் தேடி காடு, மலை, வனம், வனாந்திரம், பாலைவனமெல்லாம் அலைந்தான். ஆனால் எல்லா விதத்திலும் பொருந்தக் கூடியவரை அவனால் கண்டுபிடிக்க முடியவில்லை. தோல்வியடைந்தவனாய், விரக்தியுற்று, சோர்வாக அவன் வீடு திரும்பிக் கொண்டிருந்தான். அவன் இப்போது இளைஞன் அல்ல. அவன் கிளம்பும்போது அவனுக்கு வயது முப்பது, இப்போது அவனுக்கு வயது அறுபது. ஆனால் அவன் தன்னுடைய நகரத்தினுள் நுழையும் சமயம் அவன் அந்த வயதானவன் இன்னும் மரத்தடியில் உட்கார்ந்து கொண்டிருப்பதை பார்த்தான். அவனால் தனது கண்களையே நம்ப முடிய வில்லை. "அடக் கடவுளே இவர்தானா அவர் குறிப்பிட்ட மனிதர்! – அவருக்கு 90 வயதிருக்கும் என்று கூட குறிப்பிட்டாரே...... மேலும் மரத்தைப் பற்றி கூட சொன்னார். அவர் அமர்ந்திருந்த மரம் என்ன என்பதைக் கூட பார்க்க முடியாத அளவு முழுமையாக தன்னுணர்வின்றி இருந்திருக்கின்றேனே. அவர் குறிப்பிட்ட அந்த மணம் – அந்த பிரகாசம், அந்த இருப்பு, அவரைச்சுற்றியுள்ள அந்த உயிர் துடிப்பு........." அவன் அவர் காலடியில் விழுந்தான். "என்ன விதமான வேடிக்கை இது,! முப்பது வருடங்களாக நான் பாலைவனத்திலும், மலைகளிலும் தேடி அலைந்தேன். இது உங்களுக்கு மிக நன்றாகத் தெரியும். ஆனாலும் இப்படி என்னை தேடி அலைய விட்டு விட்டீர்களே" என்று கேட்டான். அவர் கூறினார், "எனக்கு தெரிந்திருப்பது ஒரு பொருட்டே அல்ல. உன்னால் தெரிந்துகொள்ள முடிகிறதா என்பதுதான் கேள்வி. நான் முழுமையாக தெளிவாக விளக்கிக் கூறினேன். ஆனால் நீ இந்த முப்பது வருடங்கள் தேடி திரிய வேண்டும். இந்த முப்பது வருடங்கள் அலைச்சலுக்குப் பிறகுதான் உனக்கு ஒரு சிறிதளவு கவனம் வந்திருக்கிறது. அன்று நீ எனக்கு நன்றி கூறியபோது, நான் அதற்கான நேரம் இன்னும் வரவில்லை, ஒருநாள் அந்த நேரம் வரும் எனக் கூறினேன் அல்லவா? நீ உன்னுடைய முப்பது வருடங்கள் தேடி அலைந்ததைப் பற்றி மிகவும் கவலைப்படுகிறாய், ஆனால் நான் இங்கே முப்பது வருடங்களாக உனக்காக உட்கார்ந்துகொண்டு இருக்கிறேன். என்னுடைய சொந்த வேலை எப்போதோ முடிந்து விட்டது. என்னுடைய படகு வந்து எனக்காக காத்துக் கொண்டிருக்கிறது. நான் ஒத்திப் போட்டு, ஒத்திப்போட்டுகொண்டே வந்திருக்கிறேன். முட்டாளே முப்பது வருடங்கள் எடுத்துக் கொண்டிருக்கிறாயே! – நான் மரத்தைப் பற்றிக்கூட விவரித்தேனே, என்னுடைய ஒவ்வொன்றையும் பற்றியும் விவரமாக கூறினேனே – என்னுடைய மூக்கு, என்னுடைய தாடி, என்னுடைய கண்கள்!. நான் விரிவாக விளக்கமாக எல்லாவற்றையும் கூறினேன். நீ என்னைத் தேடி அவசரமாக ஓடினாய். ஆனால் இன்னும் தாமதமாகி விடவில்லை. நான் இறந்து போய்விட்டால் எனது வார்த்தை, எனது வாக்குறுதி நிறைவேற்றப்படாமல் போய்விடுமே என்று அஞ்சினேன். கூடிய விரைவில் இந்த முட்டாள் வந்துவிடுவான், ஆனால் நான் இங்கே இல்லையென்றால் எனது வர்ணனை, என்னைப்பற்றிய எனது குறிப்பு, எல்லாமே வீணாகிப் போய்விடுமே, எல்லாம் பொய்யென்று ஆகிவிடுமே என்று கவலைப்பட்டேன். அதை நிரூபிப்பதற்காக, நான் இந்த மரத்தடியில் முப்பது வருடங்களாக உட்கார்ந்து கொண்டிருக்கிறேன். நீ என்னை அன்றே தேர்ந்தெடுத்துவிட்டாய், ஆனால் நீ அதை உணர முடியாது, உனக்கு அந்த கண்கள் அன்று இல்லை. நீ என் வார்த்தைகளை கேட்டாய், ஆனால் அதன் பொருளை உன்னால் புரிந்துகொள்ள முடியவில்லை. நான் உன் முன்னால் இருந்தேன், என்னை நானே விவரித்துக் கூறினேன், ஆனால் நீ என்னை எங்கோ தேடும் எண்ணத்தில் இருந்தாய்" என்று கூறினார்.


text: நாகாலாந்து (Nagaland) இந்தியாவின் வடகிழக்குப் பகுதியில் அமைந்துள்ள ஒரு மாநிலம் ஆகும். இந்திய மாநிலங்களான அஸ்ஸாம், அருணாசலப் பிரதேசம், மணிப்பூர் மற்றும் அயல் நாடான மியன்மார் என்பன இதனோடு எல்லைகளைக் கொண்டுள்ளன. இதன் மாநிலத் தலைநகரம் கோகிமா ஆகும். நாகாலாந்து பதினோறு நிர்வாக மாவட்டங்களாகப் பிரிக்கப்பட்டுள்ளது. இம் மாநிலத்தில் 16 முக்கிய இனக்குழுக்கள் வாழுகின்றன. இன அடிப்படையில் இவர்கள் இந்தோ-மொங்கொலொயிட் இனப்பிரிவைச் சேர்ந்த நாகா இனக் குழுக்கள் ஆவார். நாகாலாந்து திசம்பர் 1, 1961இல் ல் ஒரு மாநிலமாக ஆக்கப்பட்டது. பட்டியல் பழங்குடி மக்கள் பெரும்பான்மையினத்தவராக உள்ள இம்மாநிலத்தில் மக்கள் தொகை வளர்ச்சி விகிதம் கடந்த பத்தாண்டுகளில் (2001-2011) -0.58% ஆக குறைந்துள்ளது. இம்மாநிலத்தின் ஆட்சி மொழி ஆங்கிலம் ஆகும். வரலாறு பழமைத்தன்மை நாகா மக்களின் பண்டைய வரலாறு தெளிவாக இல்லை. வெவ்வேறு காலகட்டங்களில் குடியேறிய பழங்குடிகள், தற்போது வடகிழக்கு இந்தியாவாக உள்ள பகுதிகளில் குடியேறி, தங்களின் இறையாண்மை உடைய மலை நாடுகளையும் கிராமங்களையும் நிறுவியுள்ளனர். இவர்கள் வடக்கு மங்கோலியப் பகுதி, தென்கிழக்கு ஆசியா அல்லது தென்மேற்கு சீனாவிலிருந்து வந்தவர்களா என்பதற்கான எந்த பதிவும் இல்லை. தவிர, அவர்களின் தோற்றமானது இந்தியாவின் கிழக்குப் பகுதியிலிருந்தும், பொ.ஊ. 1228ஆம் ஆண்டில் அகோமின் வருகைக்கு முன்பாக இன்றைய நாகா மக்கள் குடியேறியதாக வரலாற்று பதிவுகளும் காட்டுகின்றன. 'நாகா' என்ற சொல்லின் தோற்றம் கூட தெளிவாக இல்லை. பரவலாக ஏற்றுக்கொள்ளப்பட்ட, ஆனால் சர்ச்சைக்குரிய கருத்தாக, இந்தப் பெயர் பர்மிய சொல்லான 'நாக' அல்லது 'நாகா' என்பதிலிருந்து உருவானது, அதாவது காதணிகளைக் கொண்ட மக்கள் என்பது இதன் பொருள். வேறு சிலர் அதை குத்தப்பட்ட மூக்கு என்று பொருள் கூறுகின்றனர். நாக்கா (naka) மற்றும் நாகா (naga) இரண்டும் பர்மாவில் ஒன்றுபோலவே உச்சரிக்கப்படுகிறது. நாகாலாந்தின் பழங்கால பெயர் 'நாகனச்சி' அல்லது 'நாகன்சி', இது நாகா மொழியிலிருந்து வந்தது. தெற்காசியாவில் ஐரோப்பிய காலனித்துவத்தின் வருகைக்கு முன்னர், நாகா பழங்குடியினர், மீட்டி மக்கள் போன்ற இந்தியாவின் வடகிழக்கு பகுதிகளின் மீது பர்மியர்களால் பல போர்கள், துன்புறுத்தும் தாக்குதல்கள் நடத்தப்பட்டன. படையெடுப்பாளர்கள் "தலையை வெட்டி வேட்டையாடவும்", இந்த பழங்குடி இனத்தவரின் செல்வங்களையும் தேடி வந்தனர். வடக்கு இமயமலையில் வாழும் மக்களைப் பற்றி பர்மிய வழிகாட்டிகளை பிரித்தானியர் கேட்டபோது, அவர்கள் 'நாகா' எனக் கூறினர். இது 'நாக' எனப் பதிவு செய்யப்பட்டு, அதன் பிறகு பயன்படுத்தப்பட்டது. பிரித்தானிய இந்தியா நாகா மக்கள் எந்த முடியாட்சிக்குக்கீழும் இல்லாமல் இறையாண்மையொடு பல தலைமுறைகளாக இருந்து வந்தனர். ஆனால் முதல் முறையாக பிரித்தானியர் 1832இல் அசாமிற்கும் மணிப்பூருக்கும் இடையே நேர்வழியைக் கண்டுபிடிக்க முயற்சித்தபோது நாகாலாந்திற்குள் நுழைந்தனர். அவர்களை அப்போது அனைத்து நாகா கிராமங்களும் எதிர்த்தன. பிரித்தானியர் நாகாலாந்தை தங்கள் ஆளுமைக்குக்கீழ் கொண்டுவர எண்ணிச் செயல்பட்டனர். அவர்களால் அவ்வளவு எளிதில் அதைச் செய்யமுடியவில்லை. 1879இல் தற்போது நாகாலாந்தின் தலைநகரமாக இருக்கும் கோகிமாவிற்கு அருகில் உள்ள கிராமத்தில் நடந்த போரில் பிரித்தானியர் நாகா மக்களை முறியடித்தனர். பின்னர் 1880 இல் அமைதிப் பேச்சுவார்த்தை வழியாக நாகாலாந்து பிரித்தானியரின் ஆட்சியின்கீழ் கொண்டு வரப்பட்டது. பிரித்தானிய ஆட்சியின் காரணமாக, அதற்கு முன் தனித்தனி கிராமங்களாக இருந்த நாகா மக்களெல்லாம் நாகா என்ற ஒற்றை அடையாளத்திற்குள் கொண்டு வரப்பட்டனர். இது நாகா மக்களிடையே ஒற்றுமையை வலுப்படுத்த காரணமாயிற்று. 19ஆம் நூற்றாண்டின் முற்பகுதியில் இருந்து, அமெரிக்காவிலும் ஐரோப்பாவிலும் இருந்துவந்த கிருத்துவ மறைபணியாளர்களால் பிரித்தானிய இந்தியாவின், நாகாலாந்தின் நாகா பழங்குடியினர் மற்றும் அண்டை மாநில மக்களை அவர்களின் ஆன்ம வாத சமயத்திலிருந்து கிறித்துவத்துக்கு மாற்றினர். 20ஆம் நூற்றாண்டு 1944 ஆம் ஆண்டில், நேதாஜி தலைமையிலான இந்திய தேசிய இராணுவம் சப்பானிய இராணுவத்தின் உதவியுடன் இந்தியாவின் மீது பர்மா வழியாக படையெடுத்து. அது கோகிமா வழியாக இந்தியாவை விடுவிக்க முயன்றது. மக்கள் வெளியேற்றப்பட்டனர். பிரித்தானிய இந்திய வீரர்களால் கோகிமாவின் பகுதி 1944 சூன் மாதம் பிரித்தானியரால் விடுவிக்கப்பட்டது. இந்திய தேசிய ராணுவம் பாதி வீரர்களை இழந்து, பட்டினியால் பலரை இழந்ததுடன், பர்மா வழியாக வெளியேறவேண்டிய நிர்ப்பந்தத்துக்கு ஆளாயினர். நாகா இயக்கம் 1929 ஆம் ஆண்டில், சைமன் குழுவிடம் நாகா கிளப் (பின்னர் இது நாகா தேசிய அமைப்பானது) நாகா மக்களின் கோரிக்கை சமர்பித்தது. அதில் பிரித்தானிய இந்தியாவில் முன்மொழியப்பட்ட சீர்திருத்தங்கள் மற்றும் புதிய வரிகளில் இருந்து தங்களுக்கு விலக்களிக்க வேண்டும் என்று கேட்டுக்கொள்வது, பிரித்தானிய இந்தியா தங்களுக்கு விடுதலை அளிக்கவேண்டுமென்று எண்ணினால் தயவுகூர்ந்து தங்களை யாரின் கீழும் விட்டுவிடாமல் நாகாலாந்து பழைய காலங்களில் எப்படி இருந்ததோ அப்படியே விட்டுவிடும்படி கேட்டுக்கொள்கிறோம். என கோரினர். 1929 முதல் 1935 வரையான காலப்பகுதியில், நாகா மக்களின் இறையாண்மைப் புரிதல் என்பது பாரம்பரிய பிராந்திய வரையறை அடிப்படையில் 'சுய-ஆட்சி' ஆகும். 1935 முதல் 1945 வரையான காலப்பகுதியில், நாகர்கள் அசாமில் மட்டுமே தன்னாட்சி உரிமையைக் கோரியிருந்தனர். 1946 ஆகத்து முதல் நாள் இந்திய தேசிய காங்கிரஸின் தலைவரான நேரு, நாகா மக்கள் இந்திய ஒன்றியத்தில் சேர வேண்டும் என்று கேட்டுக் கொண்டார். உள்ளூர் தன்னாட்சி உரிமைகள் மற்றும் பாதுகாப்பு ஆகியவை நிர்வாகத்தின் பரந்த பகுதியினருக்கு வழங்கப்படும் என்றார். 1946க்குப் பிறகு நாகர்கள் தங்கள் தனித்தன்மை வாய்ந்த ஒரு தனி நாடாகவும் சுயாதீனமாக வாழ தங்களுக்குள்ள முழு உரிமைக்காகவும் வலியுறுத்தினர். 1947 சூலை 19, இல் இந்திய விடுதலைக்கு முன்னர் நாகா தேசிய அமைப்பின் பிரதிநிதிகள் தில்லியில் காந்தியைச் சந்தித்தனர். அவர்களுடன் நீண்ட கலந்துரையாடல் நடத்திய காந்தி, “இந்திய ஒன்றியத்துடன் இணைய விரும்பவில்லை என்றால், சுதந்திரமாக இருப்பதற்கு நாகாலாந்திற்கு அனைத்து உரிமையும் உண்டு” என்று உறுதியளித்தார். அதன்படி நாகாலாந்து 1947 ஆகத்து 14இல் தன் சுதந்திரத்தை அறிவித்தது. இதை இந்திய ஒன்றிய அரசு எதிர்த்தது. நாகா மக்களின் ஒருமித்த கருத்தை இந்தியாவிற்குத் தெரிவிக்க பொது வாக்கெடுப்பு நடத்த இந்திய குடியரசுத்தலைவருக்கு மனு அளிக்கப்பட்டது. அது பொருட்படுத்தப்படாததால் 1951 மே 16இல் பொது வாக்கெடுப்பு நடத்தி அந்த வாக்குச்சீட்டுகளை ஒன்றிணைத்து, 80 பவுண்ட் கொண்ட ஒரு புத்தகமாக இந்தியக் குடியரசுத்தலைவருக்கு அனுப்பினார்கள். 1952ல் இந்தியாவில் முதல் பொதுத் தேர்தல் நடைபெற்றபோது நாகாலாந்து மக்கள் அதனை முழுமையாகப் புறக்கணித்தனர். 1947இல் இந்தியா சுதந்திரம் பெற்ற பிறகு, நாலாந்து அசாம் மாகாணத்தின் பகுதியாக ஆக்கப்பட்டிருந்தது. இதனால் நாகர்களின் ஒரு பிரிவினரிடையே தேசியவாத நடவடிக்கைகள் உருவாயின. இந்த இயக்கமானது தொடர்ந்த வன்முறை சம்பவங்களுக்கு வழிவகுத்தது, அது அரசாங்க மற்றும் சிவில் உள்கட்டமைப்பு சேதப்படுத்தியது, அரசாங்க அதிகாரிகள் மற்றும் பொதுமக்களைத் தாக்கியது. இதைத் தொடர்ந்து இந்திய ஒன்றிய அரசு 1955 ஆம் ஆண்டு இந்திய ராணுவத்தை அனுப்பியது. 1957ஆம் ஆண்டில் நாகா தலைவர்களுக்கும் இந்திய அரசாங்கத்திற்கும் இடையில் ஒரு உடன்பாடு ஏற்பட்டது அதன்படி நாகா மலைகளைக் கொண்டு ஒரு தனி பகுதியை உருவாக்க முடிவெடுக்கப்பட்டது. இதில் திருப்தி அடையாத பழங்குடியினர், மாநிலத்துக்கள் மீண்டும் வன்முறைத் தாக்குதல்களில் ஈடுபட்டனர். பழங்குடியினர் இராணுவம் மற்றும் அரசாங்க நிறுவனங்கள், வங்கிகள் போன்றவற்றின்மீது தாக்குதல்கள்களை அதிகரித்தனர். 1958இல் நாகாலாந்தில் இந்திய அரசானது ஆயுதப் படைச் சிறப்பு அதிகாரங்கள் சட்டம் இயற்றியது. மூன்று பேருக்கு ஒரு இரானுவ வீரர் என்ற விகிதத்தில் இராணுவம் அங்கு குவிக்கப்பட்டது. பின்னர் துணை இராணுவப் படையினால் பலர் கொல்லப்பட்டனர். 1960 சூலை மாதம் பிரதமர் நேரு மற்றும் நாகா மக்கள் மாநாட்டு தலைவர்களுக்கிடையில் நடைபெற்ற கலந்துரையாடலுக்குப் பின்னர், 16- அம்ச ஒப்பந்தம் உருவானது. இதன்படி, நாகாலாந்தை இந்திய ஒன்றியத்துக்கு உட்பட்ட முழுமையான மாநிலமாக இந்திய அரசு அங்கீகரித்தது. இந்த ஒப்பந்தத்தின் இரண்டாவது அம்சத்தின்படி நாகாலாந்து இந்திய வெளியுறவுத் துறையின் கீழ் கொண்டுவரப்பட்டது. வருமான வரிவிலக்கு போன்ற அம்சங்களும் இதில் அடங்கும். இந்த 16 அம்ச ஒப்பந்தம் இந்திய அரசியலமைப்புச் சட்டத்தில் சேர்க்கப்பட்டு ‘Article371A’’ உருவாக்கப்பட்டது. அதன்படி, 1961ஆம் ஆண்டின் நாகாலாந்து இடைக்கால விதிமுறை விதிகளின் கீழ், அந்த பிரதேசமானது, பழங்குடியினர், பழக்கவழக்கங்கள் மற்றும் அந்தந்த பழங்குடியினரின் பயன்பாடு ஆகியவற்றின்படி பழங்குடியினரால் தேர்ந்தெடுக்கப்பட்ட 45 உறுப்பினர்களைக் கொண்ட ஒரு இடைக்கால அமைப்புக்குகீழ் விடப்பட்டது. இதன் விளைவாக, நாகாலாந்து மாநிலமானது 1962ஆம் ஆண்டு நாகலாந்து மாநில சட்டம் உருவானது. 1963ஆம் ஆண்டு நவம்பர் 30ஆம் தேதி இடைக்காலக் கால அமைப்பு கலைக்கப்பட்டு நாகலாந்து மாநிலமானது முறையாக உருவாக்கப்பட்டது 1963 திசம்பர் 1 அன்று கோகிமாவானது மாநிலத்தின் தலைநகராக அறிவிக்கப்பட்டது. 1964ஆம் ஆண்டு சனவரி மாதம் நடந்த தேர்தல்களுக்குப் பிறகு, 1964 சனவரி 11, அன்று மக்களால் தேர்ந்தெடுக்கப்பட்ட முதல் நாகாலாந்து சட்டமன்றம் அமைக்கப்பட்டது. இதைத் தொடர்ந்தும் கிளர்ச்சி நடவடிக்கைகள் மற்றும் தாக்குதல்கள் தொடர்ந்தன. பேச்சுவார்த்தைகள் அறிவிக்கப்பட்டன, பேச்சுவார்த்தைகள் தொடர்ந்தன. ஆனால் இதனால் வன்முறைகளைத் தடுத்து நிறுத்தவில்லை. 1973ஆம் ஆண்டு இந்திய அரசாங்கம் தன்னிச்சையாக வெளியுறவுத் துறை அமைச்சகத்திற்குக் கீழ் இருந்த நாகாலாந்தை உள்துறை அமைச்சகத்திற்குக் கீழ் கொண்டு வந்தது. நாகாலாந்து சட்டமன்றத்தில், மீண்டும் வெளியுறவுத்துறை அமைச்சகத்திற்குக் கீழ் கொண்டு வரவேண்டி தீர்மானம் நிறைவேற்றப்பட்டது. 1975ஆம் ஆண்டு மார்ச் மாதம், பிரதமர் இந்திராகாந்தியால் மாநிலத்தில் குடியரசு தலைவர் ஆட்சி கொண்டுவரப்பட்டது. 1975 நவம்பரில், மிகப்பெரும் கிளர்ச்சி குழுக்களின் தலைவர்கள் தங்கள் ஆயுதங்களை கைவிட்டு, இந்திய அரசியலமைப்பை ஏற்றுக் கொள்ள ஒப்புக்கொண்டார்கள். ஆனாலும் ஒரு சிறிய குழு இதை ஏற்றுக்கொள்ளவில்லை மேலும் அவர்களது கிளர்ச்சி நடவடிக்கைகள் தொடர்ந்தன. மாவட்டங்கள் இம்மாநிலத்தை நிர்வாக வசதிக்காக 16 மாவட்டங்களாக பிரிக்கப்பட்டுள்ளது. அவைகள்; திமாப்பூர் கிபைர் கோகிமா லோங்லெங் மோகோக்சுங் மோன் பெரேன் பேக் துவென்சங் வோக்கா சுனெபோட்டோ நோக்லாக் மாவட்டம் செமினியு சமத்தோர் நியுலாந்து சூமௌகெடிமா அரசியல் நாகாலாந்து சட்டமன்றத்தில் 60 சட்டமன்றத் தொகுதிகள் உள்ளன. ஏனைய மாநிலங்களைப் போலவே, முதல்வரே அரசின் தலைவராக இருப்பார். இந்த மாநிலம் முழுவதும் நாகாலாந்து மக்களவைத் தொகுதிக்கு உட்பட்டது.. மக்கள் தொகையியல் 2011 ஆம் ஆண்டு இந்திய மக்கள் தொகை கணக்கெடுப்பின் படி 16,579 சதுர கிலோ மீட்டர் பரப்பளவு கொண்ட நாகாலாந்து மாநிலத்தின் மொத்த மக்கள் தொகை 1,978,502 ஆக உள்ளது. கிராமப்புறங்களில் 71.14% மக்களும், நகரப்புறங்களில் 28.86% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் -0.58% ஆக குறைந்துள்ளது. மக்கள் தொகையில் 1,024,649 ஆண்களும் மற்றும் 953,853 பெண்களும் உள்ளனர். பாலின விகிதம் ஆயிரம் ஆண்களுக்கு பெண்கள் 931 வீதம் உள்ளனர். 16,579 சதுர கிலோ மீட்டர் பரப்பளவு கொண்ட இம்மாநிலத்தில் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 119 வீதம் மக்கள் வாழ்கின்றனர். இம்மாநிலத்தின் சராசரி படிப்பறிவு 79.55 % ஆகவும், ஆண்களின் படிப்பறிவு 82.75 % ஆகவும், பெண்களின் படிப்பறிவு 76.11 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 291,071 ஆக உள்ளது. நாகா இன மக்கள் இம்மாநிலத்தில் பெரும்பான்மை மக்கள் ஆவார். சமயம் இம்மாநிலத்தில் இந்து சமயத்தவரின் மக்கள் தொகை 173,054 (8.75 %) ஆகவும் இசுலாமிய சமய மக்கள் தொகை 48,963 (2.47 %) ஆகவும், கிறித்தவ சமயத்தினரின் மக்கள் தொகை 1,739,651 (87.93 %) ஆகவும்,, பௌத்த சமய மக்கள் தொகை 6,759 (0.34 %) ஆகவும், சீக்கிய சமய மக்கள் தொகை 1,890 (0.10 %) ஆகவும், பிற சமயத்து மக்கள் தொகை 3,214 (0.16 %) ஆகவும் மற்றும் சமயம் குறிப்பிடாதவர்கள் மக்கள் தொகை 2,316 (0.12 %) ஆகவும் உள்ளது. மொழிகள் இம்மாநிலத்தின் ஆட்சி மொழியான ஆங்கில மொழியுடன் பழங்குடி இன மொழியுமான நாகா மொழி மற்றும் வட்டார மொழிகளும் பேசப்படுகிறது. போக்குவரத்து இம்மாநிலத்தில் தொடருந்து மிகக் மிகக் குறைந்த அளவில் நீளத்தில் இருப்புப்பாதை கொண்டுள்ளது. நாகாலாந்து மாநில பேருந்துகள் குறைந்த அளவே உள்ளன. இம்மாநிலத்தில் தேசிய மற்றும் மாநில சாலைகள் 15,000 கி மீ நீளத்தில் உள்ளது. ஹார்ன்பில் விழா நாகாலாந்தின் பழங்குடிமக்களின் விழாவான ஹார்ன்பில் விழா உலகப்புகழ் பெற்றது. திட்டங்கள் இயற்கை வளம் செறிந்த பகுதியாக இருப்பினும் போக்குவரத்தில் முழுமையாக இணைக்கப்படாததால், இந்தியாவின் மற்ற பகுதி மக்கள் கூட இப்பகுதியைச் சுற்றுலாவிற்குத் தேர்ந்தெடுப்பதில் முன்னுரிமை தராத சூழ்நிலை உள்ளது. எதிர்காலத்தில் வடகிழக்கு இந்திய மாணவர்களுக்கு என்று இஷான் உதய் எனும் கல்வி உதவிக்கட்டணத் திட்டமும், இந்திய நாட்டின் பிற பகுதிகளில் உள்ள இந்திய தொழில்நுட்ப நிறுவனங்கள் போன்ற கல்வி நிலையங்களைச் சென்று பார்க்க வருடந்தோறும் அனுமதியும் ஏற்பாடும் செய்யும் இஷான் விகாஸ் எனும் திட்டமும் செயற்படுத்தப்படும் என்றும், தகவல் தொழில்நுட்பப் பணி, அவுட்சவுர்சிங் வேலைவாய்ப்புகளை ஈர்க்கும் ஏற்பாடும் செய்யப்பட உள்ளன என்றும் குறிப்பிடப்படுகின்றது. இதனையும் காண்க நாகா மக்கள் மேற்கோள்கள் வெளியிணைப்புகள் அதிகாரப்பூர்வ இணையதளம் நாகா கிளர்ச்சிக் குழுவுடன் இந்திய அரசு அமைதி உடன்பாடு நாகாலாந்து இந்திய மாநிலங்களும் பிரதேசங்களும் வடகிழக்கு இந்தியா


text: லீ குவான் யூ (Lee Kuan Yew, 16 செப்டம்பர் 1923 - 23 மார்ச்சு 2015) சிங்கப்பூர் குடியரசின் முதல் பிரதமர் (1959 - 1990) ஆவார். இவரை சிங்கப்பூரின் தந்தை எனச் சொல்லுவர். இவர் சிங்கப்பூர் மக்கள் செயல் கட்சியின் (PAP) நிறுவனர்களுள் ஒருவரும் ஆவார். நவம்பர் 12 ஆம் நாள் 1954 ஆம் வருடம் மக்கள் செயல் கட்சியை நிறுவினார். 1959 முதல் 1990 வரை இவரது மக்கள் செயல் கட்சியை 7 முறை வெற்றிபெற வைத்தவர்.1990 - ல் மக்கள் செயல் கட்சியின் கோ சோக் தோங்கு பிரதமராக இருக்கும் போது இவர் அதில் ஒரு முதுநிலை அமைச்சராகப் பணியாற்றினார். சிங்கப்பூரின் மூன்றாவது பிரதமரான லீ சியன் லூங், இவரின் மகன் ஆவார். லீ குவான் யூ பிரதமர் ஆட்சியில் இருந்து விலகிய பின்னரும் சிங்கப்பூரின் மிக முக்கியமான அரசியல்வாதியாக இருக்கிறார். பின்னர் 2004 முதல் 2011 வரை இவருக்காகவே உருவாக்கப்பட்ட மதியுரை அமைச்சர் (Minister Mentor) பதவியில் பணியாற்றினார். சிங்கப்பூர் சுதந்திரத்திற்கு முன்னான 1948 ஆம் ஆண்டு தேர்தலில் ' தஞ்சோங் பாகர் ' தொகுதியில் வென்று எதிர்க்கட்சித் தலைவராக இருந்தார். 1959 ஆம் ஆண்டு நடைபெற்ற தேர்தலில் இவரின் மக்கள் செயல் கட்சி மொத்தமுள்ள 51 இடங்களில் 43 இடங்களில் வெற்றி பெற்றது. இவ்வெற்றியினால் 'லி குவான் யூ' ஜூன் 3 ஆம் நாள் 1959 -இல் பிரதமராகப் பொறுப்பேற்றார். குடும்பம் லீ குவான் யூ, அவரின் வாழ்க்கை வரலாற்றில் தான் நான்காவது தலைமுறைச் சிங்கப்பூர்காரர் என்று குறிப்பிட்டுள்ளார். அவரின் மூதாதையார் லீ போக் பூன், 1846ஆம் ஆண்டு சீனாவில் உள்ள குவாங்தொங் மாகாணத்தில் இருந்து வெளியேறி சிங்கப்பூரின் நீரிணைக் குடியேற்றத்துக்கு (Strait settlements) 1863ல் வந்ததாக கூறி உள்ளார். லீ குவான் யூவின் தாத்தா லீ ஹூட் லாங் 1871ல் சிங்கப்பூரில் பிறந்தவராவார். லீ குவான் யூ வழக்கறிஞர் படிப்பை முடித்தவர். லீயின் குடும்பத்தினர் பலர் சிங்கப்பூர் சமூகத்தில் முக்கியப் பதவிகளில் உள்ளனர். அவரது இளைய மகன், லீ ஹசைன் யாங், முன்னாள் பிரிகேடியர் ஜெனரல் மற்றும் முன்னாள் தலைவராக இருந்துள்ளார் மற்றும் மேலும் சிங்டெல் நிறுவத்தின் தலைமை நிர்வாக அதிகாரியாகவும் இருந்துள்ளார். இளமைக் காலம் லீ சிங்கப்பூரில் 92 கம்போங் ஜாவா சாலை 1923-இல் ஒரு பிரித்தானியக் குடிமகனாகப் பிறந்தார். லீ முதன் முதலில் டெலோக் குராவோ முதன்மைப் பள்ளியில் படித்துள்ளார். பின்னர் அவர் ராஃபிள்ஸ் நிறுவனத்தில்(RI) பயின்றார். அவர் இந்நிறுவனத்திற்காக கிரிக்கெட், டென்னிஸ், சதுரங்கம் விளையாடி பல விவாதங்களில் பங்கு கொண்டுள்ளார். லண்டனில் படிப்பு முடித்து அவர் 1949ல் சிங்கப்பூர் திரும்பினார். விருதுகள் அரசு மரியாதைகள் தி ஆர்டர் ஆப் தி ரைசிங் சன் (1967) ஆர்டர் ஆப் கம்பேனியன்ஸ் ஆப் ஹானர் (1970) கனைட் கிரான்ட் கிராஸ் ஆப் செயின்ட் மைக்கேல் மற்றும் புனித ஜார்ஜ் (1972) தி ப்ரிடம் ஆப் தி சிட்டி ஆப் லன்டன் (1982) தி சேரி பாதுகா மாஹகோடா ஜோர் (1984) தி ஆர்டர் ஆப் கிரேட் லீடர் (1988) 2002 ஆம் ஆண்டில், இங்கிலாந்தின் அறிவியல் மற்றும் பொறியியல் ஆய்வு முயற்சிகள் வளர்ச்சிக்காக லீ முறையாக சர்வதேச வர்த்தகம் மற்றும் தொழிற்துறையில் தனது பதவி உயர்வு அங்கீகாரமாக இம்பீரியல் காலேஜ் லண்டன் பெல்லோஷிப்பிற்கு அனுமதிக்கப்பட்டார். உடல்நிலை லீ குவான் யூ, 05 பெப்ரவரி2015 அன்று நிமோனியா காரணமாக சிங்கப்பூர் பொது மருத்துவமனையில் அனுமதிக்கப்பட்டார். உடல்நிலை மோசமாக உள்ளதாக அரசு அறிவித்தது. 2015ஆம் ஆண்டு மார்ச்சு 22ந்தேதி மருத்துவமனையில் மரணமடைந்தார் சிங்கப்பூர் நேரம் ஞாயிறு (23 மார்ச்சு) அதிகாலை 3.18 மணி அளவில் இறந்தார். இறுதிச் சடங்கு லீ குவான் யூவின் மறைவை ஒட்டி மார்ச்சு 23 முதல் மார்ச்சு 29 வரை ஒரு வாரகாலம் தேசிய அளவில் துக்க வாரமாக சிங்கப்பூர் அரசு கடைபிடிக்கப்பட்டது. லீ குவான் யூவின் குடும்பத்தினர் அவருக்கு மார்ச்சு 23 மற்றும் 24 ஆகிய நாட்களில் அஞ்சலி செலுத்தினர். பொதுமக்கள் மார்ச்சு 25 முதல் மார்ச்சு 28 வரை அஞ்சலி செலுத்தினர். இதில் கிட்டத்தட்ட 4,15,000 பொதுமக்கள் நாடாளுமன்றக் கட்டிடத்திற்கு வந்து நேரடியாக அஞ்சலி செலுத்தினர். இது மொத்த மக்கட்தொகையில் 12 விழுக்காடு ஆகும். அரசு முறையிலான இறுதிச் சடங்கு மார்ச்சு 29 அன்று பிற்பகல் இரண்டு மணிக்குத் தேசிய பல்கலைக்கழக கலாச்சார மையத்தில் நடைபெற்றது. அதனைத் தொடர்ந்து மிகவும் நெருங்கியவர்கள் மட்டுமே பங்குபெறும் வகையில் மண்டாய் தகனச் சாலையில் அவரது உடல் எரியூட்டப்பட்டது. மேலும் நரேந்திர மோதி, அமெரிக்க முன்னாள் அதிபர் பில் கிளிண்டன், இந்தோனேசியா அதிபர் ஜோகோ விடோடோ, ஜப்பான் பிரதமர் ஷின்ஸோ அபே, ஆஸ்திரேலிய பிரதமர் டோனி அபாட், இங்கிலாந்து நாடாளுமன்ற செயலாளர் வில்லியம் கக் உள்பட 23 நாட்டு தலைவர்கள் லீ இறுதிச் சடங்கில் கலந்து கொண்டனர். இந்தியாவில் லீ குவான் யூவின் மறைவிற்கு அஞ்சலி செலுத்தும் வகையில் இந்தியாவில் 29 மார்ச்சு 2015 அன்று துக்க தினமாக கடைபிடிக்கப்பட்டது. மேலும் இந்த இறுதிச் சடங்கு நிகழ்ச்சியில் இந்தியப் பிரதமர் நரேந்திர மோதி கலந்துகொண்டார். மேலும் தமிழ்நாட்டின் தென் மாவட்டங்களில் துக்கம் அனுசரிக்கப்பட்டது. மேற்கோள்கள் சிங்கப்பூர் அரசியல் தலைவர்கள் 1923 பிறப்புகள் 2015 இறப்புகள் சிங்கப்பூரின் பிரதமர்கள்


text: அராபிய எண்ணுரு முறைமை அல்லது இந்து-அரபு எண்ணுரு முறைமை (Hindu–Arabic numeral system) எனப் பொதுவாக அழைக்கப்படும் எண்ணுரு முறைமையே, எண்களைக் குறிக்க மிகப் பரவலாகப் பயன்படுத்தப்படும் குறியீட்டுமுறை. அராபிய எண்ணுரு முறைமை இடஒழுங்கிலமைந்த, அடி 10 ஐக் கொண்ட ஒரு எண்ணுரு முறைமையாகும். இதில் 10 இலக்கங்களைக் குறிக்க 10 வெவ்வேறான glyphs உள்ளன. வலது கோடியிலமைந்த இலக்கமே ஆகக்கூடிய பெறுமானத்தைக் கொண்டது. அராபிய எண்ணுரு முறைமை ஒரு பதின்மக் குறியையும் (பொதுவாக ஒரு பதின்மப் புள்ளி அல்லது ஒரு பதின்மக் காற்புள்ளி) பயன்படுத்துகின்றது. இது ஒற்றைத் தானத்தையும், பத்திலொன்றாம் தானத்தையும் பிரிக்கின்றது. இதைவிடப் பதின்மத் தானங்கள் திரும்பத் திரும்ப முடிவிலியாகத் தொடர்வதைக் குறிக்கும் ஒரு குறியீடும் பயன்படுகின்றது. இவ்வாறாக வளர்ச்சியடைந்த இன்றைய அராபிய எண்ணுரு முறைமை எந்தவொரு விகிதமுறு எண்ணையும், 13 glyph களைப் (பத்து இலக்கங்கள், தசமப் பிரிப்பான், தொகுப்புக்கோடு, எதிரெண்ணைக் குறிக்கும் இடைக்கோடு) பயன்படுத்திக், குறியீடாகத் தரவல்லது. அராபிய எண்ணுரு முறைமை பலவகையான glyph தொகுதிகளைப் பயன்படுத்தியுள்ளது. இந்தத் தொகுதிகளை இரண்டு முக்கியக் குடும்பங்களாகப் பிரிக்கலாம். ஒன்று மேற்கு அராபிய எண்ணுருக்கள், மற்றது கிழக்கு அராபிய எண்ணுருக்கள். இன்றைய ஈராக் நாட்டினுள் அடங்கும் பகுதியில், ஆரம்பத்தில் வளர்ச்சி பெற்ற, கிழக்கு அராபிய எண்ணுருக்கள் "அரபு-இந்திக்" என்னும் பெயரில் கீழேயுள்ள படத்தில் காட்டப்பட்டுள்ளது. கிழக்கு அரபு-இந்திக் என்பது, கிழக்கு அராபிய எண்ணுருக்களின் ஒரு வகையாகும். ஸ்பெயின், மக்ரெப் போன்ற இடங்களில் வளர்ச்சியடைந்த மேற்கு அராபிய எண்ணுருக்கள், படத்தில் "ஐரோப்பிய" என்று காட்டப்பட்டுள்ளன. சொற்பிறப்பியல் இந்து-அராபிய எண்ணுருக்கள் முதலில் இந்தியக் கணிதவியலாளர்களால் கண்டுபிடிக்கப்பட்டன. இந்தியர்களால் கண்டுபிடிக்கப்பட்டதால் இந்த எண்ணிருக்களை ”இந்து எண்ணுருக்கள்” எனப் பெர்சிய-அராபியக் கணிதவியலாளர்கள் அழைத்தனர். பின்னர் அராபிய வணிகர்கள் மூலம் மேற்கு நாடுகளுக்கு இவை பரவியதால் ஐரோப்பாவில் “அராபிய எண்ணுருக்கள்” என அழைக்கப்பட்டது. வரலாறு அராபிய எண்ணுரு முறைமை, கணிதத்தின் வளர்ச்சியில் ஒரு முக்கிய கட்டமாகக் கருதப்படுகிறது. இதன் தோற்றம் பற்றிய பல்வேறு கோட்பாடுகள் முன்வைக்கப்பட்டுள்ளன. பின்வருவனவும் அவற்றுள் அடங்கும். இது சீனாவில் தோற்றம் பெற்றது. இது அல் கவாரிஸ்மிகளால் கண்டுபிடிக்கப்பட்டது. இது மத்திய கிழக்கில் தோன்றியது. இந்திய எண்ணுரு முறைமையின் மேற்கு நோக்கிய பரவலே அராபிய எண்ணுரு. மேற்கண்ட ஒவ்வொரு கோட்பாட்டிலும் வெவ்வேறு அளவு உண்மையிருந்தாலும், இக் கோட்பாடுகளை ஆதரிப்பவர்கள் தங்கள் தங்கள் கோட்பாடுகளுக்குச் சாதகமானவற்றை மட்டும் பெருப்பித்துக் காட்டுகிறார்கள். எனினும், அராபிய எண்ணுரு முறைமையில் இந்தியக் கணிதத்தின் செல்வாக்கு இருந்ததைப் பெரும்பாலான ஆராய்ச்சியாளர்கள் ஒத்துக்கொள்கிறார்கள். மேற்கோள்கள் மேலும் பார்க்க மாயர் எண்ணுருக்கள் ரோம எண்ணுருக்கள் பபிலோனிய எண்ணுருக்கள் எண்ணுருக்கள் அடிப்படைக் கணிதம்


ஏற்கனவே கோவிட்-19 பாதிப்பு இந்தியாவில் எந்த நிலையில் இருக்கிறது என்று பெரிய விவாதமே சென்று கொண்டிருக்கிறது. இந்த சூழலில் ரந்தீப் குலேரியாவின் செய்தி முக்கியத்துவம் வாய்ந்ததாக கருதப்படுகிறது. இந்த முகக் கவசம் போட்டுக்கோங்க- 3 விதமான பாதுகாப்பு, கிருமிகளுக்கு முழு தடுப்பான்! இதுதொடர்பாக பேசிய சுகாதாரத்துறை இணைச் செயலாளர் லவ் அகர்வால், குறிப்பிட்ட பகுதியில் குறைந் 00004000 எண்ணிக்கையில் பாதிப்பு ஏற்பட்டால் அதற்கேற்ப உக்திகளை வகுத்து வைத்திருக்கிறோம். அதனைப் பின்பற்றி வைரஸ் பரவலைத் தடுப்போம். ஒருவேளை அதிகளவில் பரவல் ஏற்படுவதாக தெரிந்தால் நடவடிக்கை தீவிரப்படுத்தப்படும். இந்நேரத்தில் எய்ம்ஸ் மருத்துவர் கூறியதை கவனத்தில் எடுத்துக் கொள்கிறேன். அதற்கேற்ப நடவடிக்கைகளை தீவிரப்படுத்துவோம். நம் நாட்டில் கொரோனா வைரஸ் மூன்றாம் நிலைக்கு சென்றுவிடக் கூடாது என்பதில் மத்திய அரசு உறுதியாக இருக்கிறது. அப்படி சென்றுவிட்டால் பரவலின் ஆணிவேர் எது என்பதை கண்டறிவது சிரமமாகி விடும் என்றார். எந்த வயதினரை அதிகம் தாக்குகிறது கொரோனா?- பெங்களூரு நிலவரம் இதோ! டெல்லியில் ஏராளமான ஹாட்ஸ்பாட்கள் சமீபத்தில் கண்டறியப்பட்டுள்ளன. அதில் ஒன்று குறிப்பிட்ட நிகழ்ச்சி நடைபெற்ற நிஸாமுதீன் பகுதியாகும். கிழக்கு டெல்லியில் இரண்டு இடங்கள் ஹாட்ஸ்பாட்கள் என்று உறுதி செய்யபப்ட்டு உள்ளன. இதேபோல் இந்தியாவில் உள்ள மாநிலங்களின் அனைத்து மாவட்ட நிர்வாகமும் கோவிட்-19 பாதிப்பு, எடுக்கப்பட்டு வரும் நடவடிக்கை, பேரிடர் மேலாண்மை திட்டம் பற்றி விளக்கம் அளிக்க வேண்டும் என்று சுகாதாரத்துறை அமைச்சகம் வலியுறுத்தியுள்ளது.


text: மகாவலி – சாரங்கன் - கதை கதையாம் - கருத்துக்களம் மகாவலி – சாரங்கன் By கிருபன், September 27, 2016 in கதை கதையாம் நித்திரையில் மனைவி கேவி கேவி அழும் சத்தம் கேட்டு "இஞ்சேரும் இஞ்சேரும்" என்று மனைவி திலகவதியின் தோளை தட்டி எழுப்பினார் ராஜதுரை "இவன் தம்பி சுபன் கூப்பிட்டமாதிரி கிடந்தது " "அது கனவு சும்மா படும் " மனைவியை படுக்கவைத்தாலும் ராசதுரையருக்கு நித்திரை வரவில்லை. இருபது வருடங்களுக்கு முன்னர் கனடாவிற்கு வந்தவர்களுக்கு புது இடமும் அதன் சூழலும் மகள் மருமகன் பேரப்பிள்ளைகள் என்ற உறவுகளாலும் மனதில் இருந்து ஓரளவு மறந்திருந்த அந்த மகாவலி போனவாரம் அவர்கள் சென்றிருந்த ஒரு உறவினரின் கலியாண வீட்டு நிகழ்வு ஒன்றில் மீண்டும் கிளறப்பட்டுவிட்டது . "நீங்கள் சுபனின் பெற்றோர் தானே" உங்களை எனக்கு தெரியும் நான் சுபனின் நண்பன் என்று தன்னை அறிமுகம் செய்துவிட்டு இன்னுமொரு விடயத்தையும் அவன் சொல்லி விட்டு சென்றுவிட்டான். அன்றில் இருந்தது மனைவி திலகவதி பகலில் சந்தோசம் இழந்து அடிக்கடி ஏக்கபெருமூச்சுடன் அலைவதும் இரவில் கனவில் நித்திரை கலைந்து அழுவதும் வாடிக்கையாகிவிட்டது . பேரப்பிள்ளைகளுடன் விளையாடுவது ,அவர்களுக்கு தமிழ் சொல்லிகொடுப்பது, டிவியில் சீரியல் பார்ப்பது என்று எல்லாம் வழக்கம்போல தொடர்ந்தாலும் முன்னர் மாதிரி சந்தோசம் இல்லாமல் மனைவி அவஸ்தைப்படுவதை ராசதுரையால் உணர முடிந்தது . மகளும் மருமகனும் கூட மனைவியில் ஏற்பட்டிருக்கும் அந்த மாற்றத்தை உணர்ந்திருக்கவேண்டும் இல்லாவிடில் நேற்று அவர்களுடன் காரில் செல்லும்போது"உங்களுக்குள் ஏதும் பிரச்சனையோ ,அம்மா முகத்தில் வாட்டம் தெரியுது " என்று மகள் கேட்டிருக்கமாட்டாள் .ராசதுரை கலியாண வீட்டில் சுபனின் நண்பனை சந்தித்ததை அவர்களுக்கு சொல்லவிரும்பவில்லை . "அவா இப்படித்தான் சுபனின் நினைவு வரும்போது கொஞ்சம் நிலை தடுமாறுவதும் பின்னர் பேரப்பிள்ளைகளுடன் விளையாட அதை மறப்பதுமாக இருக்கின்றா, .பாழாய் போன விதி யாரை விட்டது .நீங்கள் ஒன்றும் யோசிக்காதையுங்கோ பிள்ளையள் "என்று சொல்லி சமாளித்துவிட்டார் . ராசதுரையருக்கு நித்திரை வரவில்லை ."பரத் கனடாவில் தான் இருக்கின்றான் என்று சுபனின் நண்பன் சொன்னது உண்மையா ? இந்தியன் ஆமியுடனான யுத்தத்தில் இறந்துவிட்டான் என்று தான் கேள்விப்பட்டது பொய்யா ? கல்யாணம் செய்து குடும்பத்துடன் சந்தோசமாக இருக்கின்றான் , இங்கும் அவர்கள் அமைப்பில் ஒரு நல்ல பொறுப்பில் அவனை வைத்திருக்கின்றார்கள். இவ்வளவு வருடங்களுக்கு பிறகு தாங்கள் ஏன் சுபனின் நண்பனை சந்தித்திருக்க வேண்டும். அவன் ஏன் இப்படி ஒரு செய்தியை சொல்லியிருக்கவேண்டும். ராசதுரை மண்டையை போட்டு குழப்புகின்றார். அருகில் மனைவி திடுக்கிட்டு திடுக்கிட்டு உடலை அசைத்து புரண்டு புரண்டு படுப்பது தெரியுது . தானும் ஒரு தேனீர் குடித்து மனைவிக்கும் கொடுப்பம் என்று கட்டிலை விட்டு இறங்கி குசினிக்கு செல்கின்றார் . மாகாவலி .அந்த நாளை எப்படி மறப்பது ? தாவடிச்சந்தியில் இருந்து மானிப்பாயை நோக்கிச்செல்லும் வீதியில் அமைந்துள்ள பிள்ளையார் கோவிலுக்கு முன்புறம் தான் இராசதுரையின் வீடு .யாழ் கச்சேரியில் அரசாங்கவேலை. காலை எழுந்து ஸ்கூட்டரில் வேலைக்கு போய் மாலை வீடு திரும்பினால் அருகில் இருக்கும் சனசமூகநிலையத்தில் போய் பத்திரிகைகள் வாசிப்பது அல்லது வீட்டு தோட்டம் தான் அவர் பொழுது போக்கு . மனைவி திலகவதி வீடும் கோயிலும் கணவனும் பிள்ளைகளும் என்று உயிர் வாழ்பவள் . மகன் சுபன் யாழ் இந்து கல்லூரியில் ஏ எல் படிக்கின்றான் ,வீட்டிற்கு அடங்கிய பெடியன் . எப்போதும் அவனது கையில் ஒரு புத்தகம் இருக்கும் இல்லாவிடில் பாட் இருக்கும். படிப்பு கிரிக்கெட் இரண்டுமே அவனது உலகம். .இரண்டிலும் அவன் மிக பிரகாசமாகவும் இருந்தான் .தங்கை வேணுகா கொக்குவில் இந்து கல்லூரியில் ஒன்பதாம் வகுப்பு படிக்கின்றாள் .ராஜதுரையர் கச்சேரிக்கு போகும்போது மகளை பாடாசாலையில் இறக்கிவிடுவார் .பாடசாலை முடிய பஸ் எடுத்தால் பத்து நிமிடத்தில் வீட்டிற்கு வந்துவிடுவாள் . மிக சந்தோசமாக ராசதுரையரின் குடும்பம் வாழ்ந்து கொண்டிருந்த காலங்கள் அவை 83 கலவரத்தின் பின் வந்த அரசியல் மாற்றத்தால் நாட்டில் மக்களின் சகஜ வாழ்வு சற்று மாறியிருப்பதும் விடுதலை இயக்கங்களுக்கு மாணவர்கள் இணைவதும் ராஜதுரைக்கு மனதில் சற்று பயத்தை உண்டு பண்ணியிருந்தாலும் மகன் சுபன் படிப்பில் முழு கவனத்துடன் இருப்பது அவன் வேறு திசையில் பயணிக்கமாட்டான் என்ற நம்பிக்கையை அவருக்கு கொடுத்திருந்தது. சில மாதங்களில் நடந்த ஏ எல் பரீட்சையை எழுதிவிட்டு தனக்கு எப்படியும் மருத்துவக்கல்லூரியில் இடம் கிடைக்கும் என்று சொல்லியிருந்தான் . பரீட்சை முடிவுகள் வரும்வரை நண்பர்களுடன் கிரிக்கெட் விளையாடுவது ,வீடியோவில் சினிமா பார்ப்பது என்று பொழுதை போக்கிக்கொண்டிருந்த சுபன் ஒருநாள் கோவிலடியில் படம் போடுகின்றார்கள் என்று நண்பர்களுடன் சேர்ந்து சென்றவன் நள்ளிரவாகியும் வீடு திரும்பாதது போலிஸ் அவனை பிடித்திருக்குமோ என்ற ஒரு பயத்தை ராஜதுரைக்கு ஏற்படுத்த தனது ஸ்க்கூடரை எடுத்துக்கொண்டு மகனை தேடி கோயிலடிக்கு செல்கின்றார் . கோவிலடியில் எவரும் இல்லாது மேலும் பயத்தை கொடுக்க கொக்குவிலில் இருக்கும் சுபனின் நெருங்கிய நண்பன் வீட்டிற்கு செல்கின்றார் . சுபன் சில மாதங்களாக ஒரு விடுதலை அமைப்புடன் சேர்ந்த பெடியன்களுடன் தொடர்பு கொண்டிருந்ததாகவும் நேற்று எங்கே போனான் என்று தனக்கு தெரியாது என்று நண்பன் சொல்லிவிட்டான் . வீடு திரும்பிய ராஜதுரை மனைவியிடம் நாளை காலை எப்படியும் சுபன் எங்கே என்று அறிந்துவிடுகின்றேன், இந்த நள்ளிரவில் அவனது நண்பர்கள் வீடுகளுக்கு அலைந்துகொண்டிருக்கமுடியாது என்று மனைவிக்கு சொன்னாலும் மனம் ஏதோ நடக்க கூடாதது நடந்துவிட்டது போலே உணர்ந்தார் . காலை ராஜதுரை வீடு வந்த ஒரு இளைஞன் தமது அமைப்பில் பயிற்சி பெற சுபன் நேற்றிரவு இந்தியா சென்றுவிட்டதாக சொல்லிவிட்டு ஒரு கடித்தையும் கொடுத்துவிட்டு செல்கின்றான் . ராஜதுரையருக்கு உலகமே பிரண்டுவிட்டது போலிருந்தது . மனைவி திலகவதி தலையில் அடித்து கத்தி குளறி ஒப்பாரி வைக்க தொடங்கிவிட்டார் .ஒரே பெடியன் எவ்வளவு செல்லமாக சுதந்திரம் கொடுத்து வளர்த்தோம் இப்படி செய்துவிட்டானே என்ற ஆதங்கம் தான் அவர்களுக்கு . சில வாரங்களுக்கு முன்புதான் மானிப்பாய் வீதியில் பஸ்ஸில் செல்லும்போது பல பாடசாலை மாணவர்களை இலங்கை இராணுவம் சுட்டுகொன்றிருந்தது .அதில் ஒருவனாக சுபன் இல்லாமல் கடைசி உயிருடன் இந்தியாவில் இருப்பதே பெரியவிடயம் என்று மனைவியை ஆறுதல் படுத்துகின்றார் . பழையபடி ராஜதுரை குடும்பம் பழைய சீரான வாழ்விற்கு திரும்பினாலும் மகன் சுபன் இல்லாத குறை அவர்களை வாட்டிக்கொண்டே இருந்தது . சுபன் முகாமில் பயிற்சி முடித்து இப்போ சென்னையில் தொலைத்தொடர்புகள் வகுப்புகள் எடுப்பதாக தமிழ் நாட்டில் பயிற்சி முடிந்து நாடு திரும்பிய சுபனின் நண்பன் வந்து சொன்னது சிறு ஆறுதலை அவர்களுக்கு கொடுத்தது . அன்று பாடசாலையால் திரும்பிய மகள் வேணுகா தன்னுடன் படிக்கும் மாணவர்கள் சுபன் இணைந்த புளொட் அமைப்பின்உள்ளே கருத்து முரண்பாடுகளால் பிரச்சனை தோன்றி அமைப்பின் உள்ளே பலர் கொலை செய்யப்படிருப்பதாகவும் இங்கும் அவர்கள் பலரை தேடிக்கொண்டிருப்பதாகவும் சொன்னது அவர்களுக்கு மீண்டும் மிகுந்த கலக்கத்தை கொடுத்தது. பத்திரிகை வாசிக்க சனசமூக நிலையத்திற்கு ராசதுரையர் செல்லும் போதெல்லாம் கேள்விப்படும் செய்திகள் அவர்களை மேலும் மேலும் மகனை நினைத்து ஏங்கி தவிக்க வைத்தது சில வாரங்கள் சென்றிருக்கும் கொக்குவிலில் இருந்த புளொட் அமைப்பின் பொறுப்பாளர் சுபன் அனுப்பியதாக ஒரு கடிதம் கொண்டுவந்தார் அதில் தான் நலமே இருப்பதாகவும் சில மாதங்களில் நாடு திரும்ப இருப்பதகாவும் இருந்தது .கடிதம் கிடைத்த அன்று ராசதுரை நல்லூர் கந்தசாமி கோயிலுக்கு குடும்பத்துடன் சென்று பூசை செய்துவிட்டு வந்தார் . நாட்டில் தினமும் அரசியல் நிலைமைகள் மாறுவதும் இலங்கை அரசிற்கு எதிராக போராட புறப்பட்ட தமிழ் அமைப்புகள் தமக்குள்ளேயே முரண்பட்டு கைகளில் ஆயுதங்களுடன் அடுத்து என்ன நடக்குமோ ஏது நடக்குமோ என்று மக்களை கிலியூட்டிக்கொண்டு இருந்தார்கள். இந்த நிலைமைகளை பார்த்து இராசதுரை குடும்பமும் அப்படி ஏதும் நடந்து விடக்கூடாது என்று வேண்டாத தெய்வம் இல்லை முதலில் கல்வியங்காட்டில் புலிகளுக்கும் டெலோவிற்கும் சண்டையாம் என்று ஒரு செய்தி வந்தது ,பின்னர் இரண்டு நாட்களில் டெலோ தலைவர் சிறி கொலை செய்யப்பட்டுவிட்டார் என்ற செய்தியும் வந்து சேர மக்கள் என்ன நடக்குது ஏது நடக்குது என்று புரியாமல் பயத்தில் மௌனமாக இருக்க, அடுத்து சில மாதங்களில் விடுதலைப்புலிகள் அனைத்து இயக்கங்களையும் தடை செய்து விட்ட செய்தியும் வந்து சேர்ந்தது .கொலை செய்யபட்டவர்கள் ,சரணடைந்தவர்கள் போக எஞ்சிய மாற்று இயக்கத்தவர்கள் வடக்கு கிழக்கை விட்டு பிற மாகாணங்களுக்கும் ஓடி பின்னர் இந்தியா ,வெளிநாடு என்றும் செல்ல தொடங்கிவிட்டார்கள்.இப்போதைக்கு சுபன் நாடு திரும்பாமல் நிலைமை சீராக மட்டும் இந்தியாவில் இருப்பதே அவனுக்கு பாதுகாப்பு என்று மீண்டும் ராஜதுரையர் குடும்பம் நினைக்க தொடங்கிவிட்டார்கள் . ஒரு நாள் அதிகாலை யாரோ கதவு தட்டும் சத்தம் கேட்டு ராஜதுரையர் போய் கதவை திறந்தால் நீண்டு வளர்ந்த முடி, சவரம் செய்யாது முகத்தில் தாடியுடன் காய்ந்து கறுத்து மெலிந்து கையில் ஒரு சீப்பு வாழைப்பழம் , மிக்சர் பாக்குடனும் சுபன் . மகனை கண்ட சந்தோசத்தில் அவனை கட்டிபிடித்து கொஞ்சி திலகவதி அழத்தொடங்கிவிட்டார். வேணுகாவிற்கும் அண்ணாவை கண்டது சந்தோசத்திலும் சந்தோசம் . தனது அமைப்பின் உள்ளே பெரிய பிரச்சனை நடந்தது, பலர் அமைப்பை விட்டு ஓடிவிட்டார்கள் , தானும் சந்தர்ப்பம் பார்த்து வெளியேறி வேதாரணியம் கரைக்கு வந்தால் புலிகள் மற்ற அமைப்புகளை தடை செய்த செய்தி வருகின்றது .கரையில் சிலமாதங்கள் தங்கிவிட்டு கடத்தல்காரர்களின் உதவியுடன் அவர்களின் படகில் இலங்கை திரும்பியதாக சொன்னான் .இப்போது இங்கு தனது அமைப்பு இல்லை எனவே எவருக்கும் பயப்படதேவையில்லை தான் மீண்டும் படிக்க போவதாத சுபன் சொன்னது அவர்கள் மனதில் பாலை வார்த்தது . சுபன் அடுத்தநாள் தான் கல்வி கற்ற யாழ் இந்து கல்லூரிக்கு சென்று இரண்டு வருடங்களுக்கு முதல் எடுத்த ஏ எல் பரிட்சை முடிவுகளை பார்த்தால் நாலு பாடங்களும் முறையே A,B,B, C என்று வந்திருக்கின்றது . அதிபரிடம் உண்மையை சொல்லி தனக்கு உதவும்படி கேட்டான் .சில வாரங்களில் யாழ் மருத்துவபீடத்தில் இருந்து அடுத்த தவணைக்கான அனுமதிக்கடிதம் வந்து சேர்ந்தது .கடிதத்தை வாசித்ததும் ராசதுரையர் குடும்பத்திற்கு அவர்கள் கண்களையே நம்பமுடியாமல் இருந்தது .பேரதேனியா சென்றால் இயக்கங்களால் எதுவித பிரச்சனையும் இல்லாமல் மகன் படிக்கலாம் ,ஆனால் அங்கும் சிங்களவர்களால் பிரச்சனைகள் வரலாம், அனுமதி யாழ் மருத்துவபீடத்தில் இருந்து வந்திருக்கு இனி மாற்றம் எதுவும் கேட்டு பிரச்சனை பட விரும்பாமல் அந்த அனுமதிப்பத்திரத்தை நிரப்பி அனுப்பிவிட்டான் .திலகவதிக்கு மகன் தங்களுடன் இருந்து பல்கலைகழகம் செல்வதுதான் பிடித்திருந்தது . சுபனுக்கு பல்கலைகழகம் தொடங்க இரண்டு நாட்களே இருக்கும் போது ஒரு நாள் மாலை கார் ஒன்று ராசதுரை வீட்டிற்கு முன் வந்து நிற்கின்றது .துவக்குகள் சகிதம் நாலு இளைஞர்கள் உள்ளே வருகின்றார்கள் .ராஜதுரை என்ன விடயம் என்று அந்த இளைஞர்களை கேட்க தன்னை விடுதலை புலிகளின் ஆனைக்கோட்டை பொறுப்பாளர் பரத் என்று அறிமுகம் செய்துவிட்டு " சுபன் என்பவர் உங்கள் மகனா? அவரை நாங்கள் பார்க்கவேண்டும்" உள்ளேயிருந்து வந்த சுபன் என்ன விடயம் என்று கேட்க "உம்மிடம் சில விடையங்கள் கதைக்கவேண்டியிருக்கு எமது ஆனைக்கோட்டை அலுவலகத்திற்கு மாலை ஆறு மணிக்கு வரவும் .வராவிட்டால் பிரச்சனை பெரிதாகிவிடும்" இதற்குள் ராஜதுரையர் குறுக்கிட்டு"தம்பிமாரே மகனுக்கு மருத்துவகல்லூரி அனுமதி கிடைத்து படிக்க போகின்றார். இனிமேல் அவர் எதுவித அரசியலும் செய்யாது பார்த்துகொள்வது எனது பொறுப்பு " "உங்கட மகன் புளொட் அமைப்பில் இருந்திருக்கிறார்.அவர்கள் இப்பவும் இந்தியாவில் இயங்குகின்றார்கள் எனவே அவரை நாங்கள் ஒருக்கா விசாரணை செய்யவேண்டும் " "அண்ணை நான் புளொட் அமைப்பில் பயிற்சி எடுக்க போனது உண்மை ,பின்னர் அவர்களுக்குள்ளேயே ஏற்பட்ட பிரச்சனையால் மனமுடைந்து பல தோழார்கள் அமைப்பை விட்டு வெளியேறிவிட்டார்கள் .அப்படி வெளியேறியவர்களில் நானும் ஒருவன். அவர்களுக்கு பயந்து ஓடிவந்து வேதாரணியத்தில் மூன்று மாதங்கள் ஒழித்திருந்து இப்போ கடத்தல்காரர்களின் படகில் நாடு திரும்பினேன் .இனி அவர்களுக்கும் எனக்கும் எதுவித தொடர்புமில்லை .நான் இனி படிக்க போகின்றேன் " " நீ தோழர் என்று கதைக்கும் போதே நீ யாரென்று தெரியுது மாலை ஆறு மணிக்கு வா அல்லது வந்து கொண்டுபோவோம் " எச்சரித்தபடியே நால்வரும் காரில் ஏறி சென்றுவிட்டார்கள் . ராசதுரை குடும்பம் முற்றத்தில் விக்கித்து நிற்கின்றது, அயலவர்கள் வந்து அவர்களுடன் பிரச்சனை படாமல் தம்பி அவர்களின் அலுவலகத்திற்கு செல்வதுதான் நல்லது இல்லாவிட்டால் தொடர்ந்தும் பிரச்சனை தருவார்கள் என்று தாங்களும் ஏதோ அனுபவபட்டவர்கள் போலே சொல்லுகின்றார்கள் . மாலை ஆறுமணிக்கு மாட்டேன் என்று ஒரேயடியாக மறுத்த மகன் சுபனையும் தனது ஸ்க்கூட்டரில் ஏற்றிக்கொண்டு ரசதுரையர் புலிகள் அலுவலத்திற்கு ஆனைகோட்டைக்கு செல்கின்றார் . ராஜதுரையரை வெளியில் ஒரு வாங்கில் இருந்திவிட்டு சுபனை உள்ளே அழைத்துசெல்கின்றார்கள் . "வாரும் தோழர் " என்றபடியே நக்கலாக சிரித்தபடி வந்த பரத் நாம் கேட்கும் கேள்விகளுக்கு மறைக்காமல் உண்மைகளை சொன்னால் உமக்கும் நல்லது எமக்கும் நல்லது இல்லாவிட்டால் எமது விசாரணை பற்றி கேள்வி பட்டிருப்பீர் என்று நம்புகின்றேன் .நீர் சொல்லும் விடயங்கள் உண்மை என்று உறுதியாகமட்டும், உம்மை பற்றிய விடயங்களை நாங்கள் அறியமட்டும் கிழமைக்கு ஒருக்கா இந்தஅலுவலகத்திற்கு வந்து கையெழுத்து வைக்கவேண்டும் .இது அனைத்து மாற்று இயக்கத்தவர்களுக்கும் நாம் வைத்திருக்கும் விதி " "அண்ணை நான் இயக்கத்திற்கு போனது உண்மை, பின்னர் அதிலிருந்து விலகி வந்துவிட்டேன் இனியும் நான் வந்து கையெழுத்து இடுவதாயின் நான் இப்பவும் அந்த அமைப்பில் இருப்பதுபோலாகிவிடும். அவர்களுக்கும் எனக்கும் இனி எந்த தொடர்பும் இல்லை என்று எழுதித்தருகின்றேன். ஒவ்வொரு கிழமையும் வந்து கையெழுத்து இட என்னால் முடியாது " "டேய் எங்கட அலுவலத்திற்குள் வந்து எங்களுக்கே கதை சொல்லுகின்றாயா , நீ கடைசியில் படிப்பையும் தொலைத்து கூண்டிக்குள்ள போக போறாய் " "அண்ணை உங்களோட இனி எனக்கு கதையில்லை ,யாரும் பெரிய பொறுப்பாளர்களுடன் எனது படிப்பு பற்றி கதைக்க விரும்புகின்றன் " " என்னடா கதைகின்றாய் தலைவரை அல்லது பாலசிங்கத்தை கூட்டி வரோட்டோ உன்னோட கதைக்க ,நீ அவ்வளவு பெரிய ஆளோ .உன்ரை படிப்பு பற்றி எனக்கு தெரியாது என்ற நக்கல் வேறாடா நாயே .கொப்பரோடை வந்திருகின்றாய் இப்ப போட்டு வா ஆனால் அடுத்த முறை இப்படி இருக்காது " பரத்தின் கண்களில் தெரியும் கொடூரம் சுபனுக்கு தெரிந்தாலும் எமது அமைப்பில் இப்படி எத்தனை பேரை பார்த்தேன் என்ற எண்ணமும் வந்துபோனது .இவர்களுக்கு பயப்படகூடாது என்ற வன்மமும் எழுந்தது . அப்பா வாங்கோ போவோம் என்று சுபன் ஸ்கூட்டரில் இருவரும் புறப்படுகினார்கள் "என்ன ராசா கேட்டார்கள் " என்று ராஜதுரை மகனை பார்த்து கேட்டார் . " இனி ஒரு தொடர்பும் புளோட்டுடன் வைக்ககூடாது என்று எச்சரித்துவிட்டு அனுப்பிவிட்டார்கள்" என்று ஒரு பொய்யை சொல்லுகின்றான், நடந்த உண்மையை சொன்னால் வீட்டில் ஒருத்தரும் நித்திரையே கொள்ளமாட்டர்கள் என்று சுபனுக்கு தெரியும் . "நடந்தது எல்லாவாற்றையும் ஒரு கெட்ட கனவாக மறந்துவிட்டு இனி கவனமாக படி ராசா ,அப்படி ஏதும் பிரச்சனை என்றால் சொல்லு வெளிநாடு அனுப்பிவிடுகின்றன்" . "இனி எதுவும் அப்படி நடக்காது நீங்கள் ஒண்டும் யோசிக்கவேண்டாம் .அப்பா " இருவரும் வெவ்வேறு மனவோட்டங்களுடன் வீடு வந்து சேர்ந்துவிட்டார்கள் சுபனுக்கு மருத்துவக்கல்லூரி படிப்பு தொடங்கிவிட்டது. இலங்கை -இந்திய ஒப்பந்தம் கை சாத்திடப்பட்டு புலிகள் இந்திய அரசின் மேல் கோபத்தில் இருந்த காலம் .இந்தியாவில் இருந்த மாற்று இயக்கங்களும் இந்திய அரசின் அனுசரணையுடன் கொழும்பின் ஊடாக இலங்கைக்குள் கால் பதிகின்றார்கள் . தின்னவேலி சந்தியில் இருக்கும் தேநீர் கடையொன்றில் சுபன் நண்பர்களுடன் தேனீர் அருந்திகொண்டிருக்கும் போது பிக்கப் வானில் வந்த புலிகள் சுபனை கைது செய்து ஆனைக்கோட்டை அலுவலகத்திற்கு கொண்டுபோகின்றார்கள். ஏற்கனவே ஆறு பேர்கள் இருக்கும் ஒரு அறையில் அவனையும் தள்ளுகின்றார்கள். அதில் இருவரை சுபனுக்கு ஏற்கனவே தெரியும் .ஒருவன் அவனது அமைப்பின் தமிழ்நாட்டு பயிற்சி முகாம் பொறுப்பாளர சுந்தர் . ஜெர்மனில் இருந்து பலஸ்தினத்திற்கு பயிற்சிக்கு சென்று பின்னர் இந்தியா வந்தவன் .மற்றவனையும் அவர்களின் அமைப்பின்வேறு முகாமில் சந்தித்ததாக நினைவு . சுந்தரே முதலில் சுபனுடன் பேசுகின்றான். "என்ன நடந்தது என்று தெரியவில்லை இருந்தால் போல வந்து கைது செய்திருகின்றார்கள் .தான் பாலஸ்தின பயிற்சி என்று அறிந்து மாத்தையாவே விசாரணை வைத்து பின்னர் விடுதலை செய்துவிட்டார் , இப்ப ஏன் மீண்டும் பிடித்தார்கள் என்று தெரியவில்லை .அடுத்த அறையில் ஒரு பெண்ணும் இருப்பதாக சொன்னார் . மற்ற மூன்று பேர்கள் ஈ பி, ஒருவர் என் எல் எஒப் டி .அடுத்து என்ன நடக்க போகின்றது என்று தெரியாமல் நிசப்தமாக நேரம் ஓடிகொண்டிருந்தது . இரவு பரத் இன்னும் மூன்று பேர்களுடன் வந்தான். எல்லோரது கண்ணையும் கட்டிவிட்டு பிக்கப் வாகனத்தில் ஏற்றினார்கள் பிக்அப் வேகம் எடுத்தது பறக்கின்றது. எந்த இடம் என்று தெரியவில்லை ஆனால் வாகனத்தால் இறக்கும் போது கால் மணலில் புதைவதாக உணர்கின்றார்கள். அனைவரையும் மணலில் குப்புற பிரட்டிவிட்டு சுபனிடம் பரத் சொன்னான் மூன்று பேர்கள் எமது அமைப்பிற்கு எதிராக கையேழுத்து பிரதி வெளிவிட்டது உறுதி செய்யபட்டு சுட உத்தரவு வந்திருக்கு, மற்றவர்கள் நால்வரும் குற்றம் அற்றவர்கள் என்று விடுதலை செய்ய சொல்லிவிட்டார்கள் ஆனால் நான் மூன்றை நாலு ஆக்கி உன்னை சுடப்போகின்றேன். கிட்டரிடம் கேட்டு அதற்கான உத்தரவையும் வாங்கிவிட்டேன், "அவனுக்கு புலி என்ன செய்யும் என்று ஒருக்கா காட்டு என்று சொன்னார்" என்றவன் சுபனின் முகத்தில் தனது நகங்களால் ஒரு கீறு கீறி சிரித்தான் " நீ அலுவலத்தில் என்னுடன் கதைக்கும் போதே உன்னை எப்படியும் ஒரு நாள் கொல்லவேண்டும் என்ற முடிவை எடுத்துவிட்டேன் . என்னை பார்த்து நக்கலாக படிப்பு என்று ஒரு சொல்லு இழுத்தாய் அதனால் தான் உனது சாவு .நாங்கள் இவ்வளவு கஷ்டப்பட்டு நாட்டிற்காக போராட நீ மருத்துவராக போறாய் .இந்தா போய் துலை . நான்கு வெடிசத்தங்கள் கேட்டது . சுபன் கடத்தப்பட்ட செய்தி கேட்டு ராசதுரை அருகில் உள்ள அனைத்து புலிகள் அலுவலங்களிலும் சென்று விசாரித்துவிட்டார். எல்லோருமே தமக்கு தெரியாது என்று கையை விரித்துவிட்டார்கள் .ஆனைக்கோட்டை அலுவலகத்தில் சுபனை இனி விசாரிக்கவேண்டாம் என்று மேலிட்டத்தில் இருந்து ஏற்கனவே உத்தரவு வந்திருந்ததாக சொன்னார்கள் . இரவு மணி பத்தை தாண்டுகின்றது. வாகனம் வந்து நிற்கும் சத்தம் கேட்டு ராசதுரை குடும்பம் முற்றத்திற்கு ஓடிவந்தால் சுபனின் உயிரற்ற உடலை வாகனத்தில் இருந்து இழுத்து வீசிவிட்டு வாகனம் பறக்கின்றது .மண்டை பிளந்து உடலெங்கும் இரத்தம் தோய்ந்திருக்க சுபனின் உடல் அவர்களின் நடுமுற்றத்தில் கிடக்கின்றது .ஓடிவந்த திலகவதி உடலை மடியில் வைத்து மரண ஓலம் எழுப்புகின்றார் . மதிலில் கைகளை ஊண்டி சாய்ந்த ராசதுரையின் காலுடன் பயத்தில் நடுங்கியபடி வேணுகா. சத்தம் கேட்டு ஓடிவந்த அயலவர்கள் பேச வார்த்தைகள் எதுவுமின்றிய நிலையில் மௌனமாக கலைகின்றார்கள் . அந்த மகாவலியை மறக்க முடியாமல் ராஜதுரை குடும்பம் தினமும் பட்ட அவஸ்தைகள் சொல்லி மாளாது . மகள் கல்யாணம் முடித்து கனடா சென்றதும் பின்னர் தங்களையும் கனடா கூப்பிட்ட பின்னர் சற்று மறந்திருந்த அந்த மகாவலி மீண்டும் இப்போ தினமும் தங்களை வதைப்பதை அவரால் பொறுக்கமுடியவில்லை . தேனீர் போட்டு கொண்டிருந்த ராஜதுரையின் மனதில் திரும்ப திரும்ப பிக்அப் வானில் இருந்து வீசப்பட்ட மண்டை பிளந்த அந்த சுபனின் உருவம் வந்து வந்து போகுது தேனீரை எடுத்துக்கொண்டு படுக்கையறைக்கு சென்றவர் கட்டிலில் இருந்தபடியே கண்களில் நீர் வழிய திலகவதி "இஞ்சருங்கோ அப்பா நான் ஒரு கனவு கண்டனான் , மார்க்கத்தில் ஒரு பெரிய மண்டபத்தில் மாவீரர் நாள் நிகழ்வுகள் நடக்குது .பரத் தனது குடும்பத்துடன் முன்னின்று அங்கு நிகழ்வுகளை நடத்துகின்றான் .சரியான சனம் வரிசையில் மாவீரர்களுக்கு பூ போட நிற்கின்றார்கள் .அந்த வரிசையில் நீங்களும் வெள்ளை வேட்டி சேர்ட்டுடன் நெற்றியில் திருநீறு சந்தனபொட்டு, கையில் ஒரு மஞ்சள் பை. அதற்குள் பூமாலைகள் தெரியுது .நீங்கள் ஏன் அங்கு நிற்கீன்றீர்கள் என்று நினைக்க எனக்கு வியர்த்து கொண்டு வருகின்றது . திடீரென்று மாலையை எடுப்பது போல மஞ்சள்பையிற்குள் கையை விட்டு ஒரு கத்தியை எடுத்து மகனே என்று கத்தியபடியே பரத்தின் நெஞ்சில் மாறி மாறி குத்துகின்றீர்கள் .பரத் இரத்த வெள்ளத்துடன் சாய்கின்றான் . கனவிலும் எனக்கு இப்படி ஒரு கெட்ட எண்ணம் வரக்கூடாது .அந்த நாட்களில் நாடு இருந்த நிலையில் எல்லோரும் தான் பிழை விட்டார்கள் ஆனால் எனது மனதில் மகனை கொன்றவனை பழிக்குபழி வாங்க வேண்டும் என்ற எண்ணம் என்றுமே இருந்ததில்லை . சுபன் கொலை செய்யப்பட்ட அன்று சேகர் தானும் அந்த கொலைகளத்திற்கு கூட்டிகொண்டு செல்லப்பட்டு பின்னர் விடுதலையானதும்,அன்று அங்கு நடந்த விடயங்கள் அனைத்தையும் சேகர் சொல்ல சொல்ல என்ரை பிள்ளையை இவன் பரத் அநியாயமாக கொன்றுவிட்டானே என்ற கோபம் தான் இப்படி ஒரு கனவை காண வைத்துவிட்டது" .. கடவுளே யார் பெத்த பிள்ளையோ அவனுக்கு ஒண்டும் வரக்கூடாது கண்களில் கண்ணீர் வழிந்தபடியே நடுங்கும் உடம்புடன் இன்னமும் அந்த மகாவலியில் இருந்து விடுபடமுடியாமல் திலகவதி கணவனிடம் இருந்து தேனீரை வாங்குகின்றார் .


text: "ரத்தத்தின் ரத்தமான உடன்பிறப்புகளே" என்று குறிப்பிடுவதை ஒரு சிலர் பொருத்தமாக இருப்பதாகக் கருதலாம். வேறு சிலர் இது பொருத்தம் இல்லை என்றும் நினைக்கலாம். என்னைப் பொறுத்தவரை நான் சுடப்பட்டு மருத்துவமனையில் இருந்தபோது என் உடலிலிருந்து நிறைய ரத்தம் விரயமாகியிருந்தது. அப்போது என் உடலில் ரத்தம் செலுத்தி என்னை வாழ வைக்க ஆவன செய்தார்கள் மருத்துவ நிபுணர்கள். இதைக் குறிப்பிடுவது எனது நீங்காக் கடமையாகும். அந்த ரத்தத் துளிகள் என் உடலில் இருப்பதால்தான் நான் மனிதனாக உலவுகிறேன். அப்போது என் உடலில் செலுத்தப்பட்ட ரத்தம் யாருடைய ரத்தம் என்பது எனக்கும் தெரியாது. ஆனால், அந்த ரத்தத் துளிகள்தான் என்னை மீண்டும் மனிதனாக ஆக்கியது. அந்த ரத்தம் பலருடைய ரத்தமானதால் அனைவரையுமே நான்."என் ரத்தத்தின் ரத்தமான உடன்பிறப்புகளே" என்று உரிமையுடன் அழைக்கிறேன். அதனை நினைவுபடுத்திக் கொள்ளும் வகையில் அதன் பிறகு கடிதம் எழுதும்போதும் அல்லது மேடையில் பேசும் போதும் எனது உடன்பிறப்புக்களை "ரத்தத்தின் ரத்தமான உடன்பிறப்புகளே" என்று குறிபிடுகிறேன்.


புல்லட்டின் *டுமீல்*


தீ கக்கும் எரிமலை மீது ஏறிநின்று வழிபடும் மக்கள்.. இந்தோனேசியாவில் வித்தியாசமான திருவிழா பாலி: இந்தோனேசியாவில் உள்ள மவுண்ட் பரோமா எரிமலை மீது மக்கள் ஏறி நின்று காணிக்கைகளை சமர்ப்பித்து வித்தியாசமான சடங்கு செய்துள்ளனர். இந்த திருவிழா வருடா வருடம் நடக்கிறது. இந்தோனேசியா நாட்டில் உள்ள எரிமலைகளை பார்க்கவே சுற்றுலா பயணிகள் அதிகம் செல்வதுண்டு. ஒருவருடத்தில் சராசரியாக 30 மில்லியன் மக்கள் அந்த தீவை சுற்றி பார்க்க வருகிறார்கள். உள்ளூர்காரர்களையும், சுற்றுலா பயணிகளையும் சேர்த்து பல காலமாக மிரட்டி வருகிறது அங்கு இருக்கும் எரிமலைகள். இந்த நிலையில் அங்கு இருக்கும் மவுண்ட் பரோமா வித்தியாசமான காரணத்திற்காக மக்களை ஈர்த்து வருகிறது. என்ன திருவிழா இந்த திருவிழா எல்லா வருடமும் ஜூலை மாதம் நடக்கும். பல்வேறு நாடுகளில் இருந்து இந்த சடங்கில் நம்பிக்கை உள்ள மக்கள் மவுண்ட் பரோமா எரிமலை மீது ஏறி காணிக்கை செலுத்துவார்கள். எரிமலை வெடிக்கும் நிலையில் இருக்கும் போது கூட அதன் மீது ஏறி வழிபாடு நடத்துவார்கள். காரணம் என்ன இந்தோனேசியாவின் ரோரா ஆண்டங் என்ற மன்னன், வாரிசு இல்லாமல் கஷ்டப்பட்ட போது, கடவுளிடம் வேண்டி வாரிசு பெற்று இருக்கிறான். அப்போது இந்த எரிமலைக்கு காணிக்கை அளிப்பதாக சத்தியம் செய்துள்ளான். அதில் இருந்து மக்களும் இந்த எரிமலைக்கு காணிக்கை அளித்து வருகிறார்கள். முக்கியமாக அந்த பகுதியில் உள்ள டேன்ஜர் பழங்குடி மக்கள் காணிக்கை செலுத்தும் வழக்கத்தை கொண்டுள்ளனர். என்ன செய்வார்கள் இந்த எரிமலையில் பயிர்கள், பழங்கள், காசு என்று வித்தியாச வித்தியாசமான காணிக்கைகளை செலுத்துவார்கள். அதேபோல் ஆடு, மாடு, கோழி என்று உயிருள்ள பொருட்களையும் காணிக்கையாக செலுத்துகிறார்கள். இதற்காக வெளிநாடுகளில் இருந்து கூட மக்கள் அந்த பகுதிக்கு வருகிறார்கள். இங்கும் கூட அதேசமயம் இங்கு ஒரு வித்தியாசமான நிகழ்வும் நடக்கிறது. வறுமையில் இருக்கும் பக்கத்து கிராம மக்கள், அந்த எரிமலையில் விழும் பொருட்களை வித்தியாசமாக வீட்டிற்கு எடுத்து வருகிறார்கள். இதற்காக, பெரிய வலைகளை வைத்து காணிக்கை பொருட்களை உள்ளே விழுவதற்கு முன்பு அதை பிடித்து, எடுத்து செல்கிறார்கள். இதை எல்லாம் அவர்கள் உயிரை பணயம் வைத்து செய்கிறார்கள். பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


text: நிறுத்தக்குறிகள் (punctuation marks) பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும். பரவலாகப் பயன்பாட்டில் உள்ள நிறுத்தக்குறிகள் பின்வருவன: கால்புள்ளி (தமிழ் நடை) – (,) அரைப்புள்ளி (தமிழ் நடை) – (;) முக்கால்புள்ளி (தமிழ் நடை) -(:) முற்றுப்புள்ளி (தமிழ் நடை) – (.) புள்ளி (தமிழ் நடை) – (.) முப்புள்ளி (தமிழ் நடை) – (...) கேள்விக்குறி (தமிழ் நடை) -(?) உணர்ச்சிக்குறி (தமிழ் நடை) – (!) இரட்டை மேற்கோள்குறி (தமிழ் நடை) – (" ") ஒற்றை மேற்கோள்குறி (தமிழ் நடை) – (' ') தனி மேற்கோள்குறி (தமிழ் நடை) – ( ' ) மேற்படிக்குறி (தமிழ் நடை) – ( " ) பிறை அடைப்பு (தமிழ் நடை) – ( ) சதுர அடைப்பு (தமிழ் நடை) – [ ] இணைப்புக்கோடு; இணைப்புக்கோடு (தமிழ் நடை); இடைக்கோடு - ( - ) சாய்கோடு (தமிழ் நடை) – (/) அடிக்கோடு (தமிழ் நடை) – (_) உடுக்குறி (தமிழ் நடை) – (*) சான்றுகள் இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.


பாராட்ட்கள், வாழ்த்துகள்! சகோதரி!


சீனத் தேசத்தின் தலைசிறந்த பாரம்பரிய பண்பாடுகள், உலகளவில் சீனாவின் செல்வாக்கை அதிகரித்துள்ளன. பாரம்பரிய பண்பாட்டுக்கும் நவீனப் பண்பாட்டுக்குமிடையேயான ஒன்றிணைப்பு மூலமும், தேசியப் பண்பாட்டுக்கும், பல்வேறு நாட்டுப் பண்பாட்டுக்குமிடையேயான ஒன்றிணைப்பு மூலமும், உலகளவில் சீனப் பண்பாட்டின் தகுநிலையை சீனா வலுப்படுத்தியுள்ளது என்பது மக்களுக்கு மகிழ்ச்சி தந்துள்ளது. இந்த முன்னேற்றம், சீனாவின் புதிய தலைமுறை தலைவர்களின் புதிய கருத்துடன் தொடர்புடையது. சீனப் பாரம்பரியப் பண்பாடு மீது கவனம் செலுத்த வேண்டும் என்று சீன அரசுத் தலைவர் ஷீ ச்சின்பிங் பல முறை வலியுறுத்தினார். சீனாவின் தலைசிறந்த பாரம்பரிய பண்பாடு, சீனத் தேசத்தின் நாகரிக உயிராற்றலாகும். இது சீனா உலகப் பண்பாட்டு அரங்கில் உறுதியாக காலூன்றி நிற்கும் வன்மையான அடிப்படையுமாகும் என்று அவர் சுட்டிக்காட்டினார். பண்பாட்டின் விவேகமும் ஆற்றலும், மனித குலத்தின் முன்னேற்றத்தைத் தூண்டும் அடிப்படை சக்தியாகும். எதிர்காலத்தை முன்னோக்கி பார்க்கையில், சீனாவின் தலைசிறந்த பாரம்பரிய பண்பாடு, பல்வேறு நாடுகளின் தலைசிறந்த பண்பாடுகளுடன் இணைந்து, மனித குலத்துக்கு நன்மை பயக்கும்.


3. கடலைப்பருப்பினை 1 மணிநேரம் ஊறவைத்து பின் பாத்திரத்தில் வைத்து 10 நிமிடங்கள் வேகவைத்து எடுத்தால் சரியாக இருக்கும் அல்லது 3/4 பதத்தில் வேகவைத்து எடுக்கவும்.